Pravosuđe u borbi protiv korupcije | Medija centar Beograd\nSreda, 30/1/2013, 11:00, II sprat, Velika sala\nTransparentnost Srbija u saradnji sa Društvom sudija Srbije u proteklih godinu dana sprovodila je projekat „Pravosuđe u borbi protiv korupcije“ koji je podržan od strane ambasade Kraljevine Norveske u Srbiji.\nU okviru ovog projekta prikupljani su i analizirani podaci koji se odnose na postupanje javnih tužilaštava i sudova u predmetima za koruptivna krivična dela, postupanje prekršajnih sudova u postupcima zbog povrede preventivnih antikorupcijskih zakona (u oblastima javnih nabavki, pristupa informacijama, finansiranja političkih stranaka, sukoba interesa, budžetskih propisa), objavljivanje informacija o radu pravosudnih institucija.\nNa konferenciji za štampu biće predstavljeni glavni nalazi istraživanja, a pre svega koji su glavni problemi pravosudnih institucija u gonjenju korupcije i šta treba učiniti da bi njihov učinak bio veći kroz izmene zakona i prakse postupanja.\nS obzirom na to da su u fokusu istraživanja bili podaci koji se odnose na 2010. i 2011. godinu, ovo istraživanje će dati svojevrsni presek stanja perioda nakon (re)izbora sudija i tužilaca i nove organizacije pravosuđa s kraja 2009, a pre najnovijih promena, nakon odluka Ustavnog suda.\nKonfrencija za novinare\nu saradnji sa Društvom sudija Srbije\nprof. dr Vladimir Goati, Transparentnost Srbija\nOmer Hadžiomerović, Društvo sudija Srbije\nZa sve dodatne informacije možete se obratiti Marku Šariću putem telefona 064/1176 935.\nStruktura optužnica po koruptivnim krivičnim delima (pdf)\nKontekst delovanja sudstva, tužilaštva i policije u borbi protiv korupcije - struktura, nezavisnost,odgovornost (pdf)\nUloga pravosuđa u borbi protiv korupcije (pdf)\nPreporuke u vezi sa sistemom odgovornosti u pravosuđu (pdf)\nJavnost rada - glavni zaključci i preporuke (pdf)\nJavna tužilaštva u antikorupcijskim predmetima (pdf)\nPravosuđe u borbi protiv korupcije (pdf)\nGlavni nalazi i preporuke u vezi sa planovima integriteta i sprovoñenjem antikorupcijske strategije (pdf)\nPRAVOSUDNI SISTEM POROZAN\n(FoNet) - Pravosudni sistem je dosta porozan za korupciju i pitanje je šta treba uraditi da se taj problem reši, izjavio je danas predsednik Društva sudija Srbije Omer Hadžiomerović na konferenciji za novinare o istraživanju Pravosuđe u borbi protiv korupcije.\nIstraživanje, koje su zajedno sproveli Transparentnost Srbije i Društvo sudija, je pokazalo da zloupotrebe službenog položaja čine dve trećine svih slučajeva korupcije, rekao je on.\nNajviše presuda, 64,8 odsto, je za to krivično delo koje je u zakonu veoma široko postavljeno i treba da se rasčlani na preciznije definisana dela, istakao je Hadžiomerović. On je objasnio da korupcija nije jasno definisana važećim zakonima u kojima postoje krivična dela zloupotreba službenog položaja, primanje i davanje mita i trgovina uticajem.\nPrema podacima za 2010. i 2011. godinu koji su obrađeni u istraživanju, najviše odgovornih u slučajevima zloupotrebe službenog položaja je u privatnom sektoru (69,5 odsto), a manje u javnom sektoru (30,5 odsto). Govoreći o problemima u procesuiranju korupcije, Hadžiomerović je naveo primer specijalnog suda koji neće imati dovoljno sudija ni sudnica ni za 24 slučaja spornih privatizacija. On je predložio da se odrede osnovni i viši sudovi čije sudije bi prošle posebnu obuku za slučajeve korupcije, umesto da se takvim slučajevima bave svi sudovi.\nIzvršni direktor Transparentnosti Srbije Nemanja Nenadić je rekao da je veoma mali broj postupaka pokrenut protiv sudija i tužilaca i dodao da se predstavke protiv sudija uglavnom rešavaju na nivou predsednika sudova. Govoreći o transparentnosti u radu, on je rekao da veliki broj sudova ima Internet sajtove na kojima može da se prati njihov rad, a da mali broj tužilaštva ima takve prezentacije.\nOn je upozorio da ne postoji sistemsko rešenje za objavljivanje podataka i dodao da metodologija vođenja evidencija nije ista u sudovima, tužilaštvima i policiji. Nenadić je rekao da je najviše prijava za korupciju podnela policija (59 odsto), dok su oštečeni podneli 27 odsto prijava, državni organi osam odsto, a tužilaštva samo pet odsto svih prijava.


Zašto Crnogorska više nije deo vladajuće koalicije u Budvi?\nTanjug 10. avgusta 2019. 23:16\nPODGORICA – Stranka Crnogorska je danas objavila da više nije deo vladajuće koalicije u Budvi, iznoseći primedbe na račun gradske vlasti, a funkcioner te stranke Dragan Ivančević za „Novu M“ kaže da očekuje da će najveći deo odbornika omogućiti raspisivanje prevremenih izbora.\nCrnogorska, između ostalog, kritikuje ideju da se u Budvi organizuje manifestacija kao što je sabor trubača iz Guče.\n„Tu je i pokusaj da se u Budvi dešavaju manifestacije kao što je sabor trubača iz Guče, preko čega treba da dođe ikonografija i zabava koja treba da nam promoviše nestanak crnogorske države 1918. godine i slično“, kazao je Ivančević za „Novu M“.\nOn je naveo da je namera Crnogorske bila da Budva postane turistička metropola Crne Gore i integralni deo sveta i da su zato pomogli dolazak na vlast ljudi koji su se, kao je rekao, „pokazali kao šovinisti, jer su davali izjave i uvrede koje ne korenspondiraju s našim civilizacijskim krugom“.\nTe namere Crnogorske su se, kazao je Ivančević, izjalovilo, jer, kako smatra, zbog aktuelne vlasti, grad nema minimum komunalnog reda.\nIstovremeno, u DPS-u navode da neće prerano donositi zaključke i ističu da se bez njihove stranke ne može formirati ozbiljna vlast u Budvi.


PCVesti - Acer isporučuje prenosivi računar Chromia 700\nby mpcvon 11.07.2011\nKOMPANIJA ACER POČELA JE PROŠLE nedelje da isporučuje svoj prenosivi računar Chromia 700 (koji mnogi zbog njegovog operativnog sistema opisuju i kao Chromebook).\nAcer je jedan od dva proizvođača računara koje je Google odabrao kao hardverske partnere, radi predstavljanja svog operativnog sistema Chrome. Računar Chromia 700 je prvobitno trebalo da se pojavi na tržištu sredinom juna, međutim ubrzo je postalo očigledno da Acer ima problema da prati raspored objavljivanja, što je primoralo tajvansku kompaniju da pomeri datum predstavljanja za sredinu jula.\nChromia 700 je zasnovan na Intelovom dvojezgarnom procesoru Atom N570 na 1,66 GHZ, a ima ekran od 29,5 cm (11,6 inča) sa LED pozadinskim osvetljenjem i izvornom rezolucijom od 1366 x 768 piksela. Računar ima integrisan grafički procesor GMA 3150, 2 GB DDR3 RAM memorije, i čvrsti disk zasnovan na fleš memoriji (solid state >L>drive, SSD) kapaciteta 16 GB.\nOd ostalih karakteristika, tu su veb kamera rezolucije 1,3 megapiksela, podrška za Wi-Fi povezivanje po standardu 802.11b/g/n, dva USB 2.0 priključka, jedan HDMI izlaz i šestoćelijska litijum-jonska baterija koja omogućava šest sati rada.\nChromia 700 sa podrškom za Wi-Fi povezivanje pradavaće se u SAD po početnoj ceni od 350 USD. Verzija sa podrškom za 3G povezivanje se očekuje kasnije tokom leta po ceni od 430 USD, ali detalji o njenom pojavljivanju nisu objavljeni.\nDrugi Googleov partner koji izrađuje prenosivi računar sa operativnim sistemom Chrome je Samsung. Kompanija je 15. juna počela da prodaje internet računar Series 5 Chromebook, koji ima skoro identične karakteristike kao i Acerov model, jedino što je opremljen ekranom od 30,7 cm (12,1 inč) sa rezolucijom od 1280 x 800 piksela. (M.S.)\n|Search:Find More About Acer isporučuje prenosivi računar Chromia 700|\nToshiba proširuje asortiman mobilnih kompjutera za profesionalce tankim, laganim, izuzetno izdržljivim laptopovima


Matis mebl - Matis Nameštaj\nFabrika sa sedištem i proizvodnim pogonima u Rumi je osnovana sa ciljem da obogati i upotpuni ponudu MATIS grupacije, a tržištu plasira udoban i funkcionalan tapacirani nameštaj visokog kvaliteta i savremenog dizajna, po pristupačnim cenama.\nMATIS MEBL je moderna fabrika koncipirana po evropskim standardima. Najsavremenijom opremom i softverima, novim tehnološkim rešenjima, visokostručnim i iskusnim kadrom i upotrebom najkvalitetnijih materijala, ostvarujemo cilj koji smo sami sebi zadali – beskopromisni nivo kvaliteta gotovih proizvoda.\nDa smo na ispravnom putu potvrđuju naši kupci u zemlji i inostranstvu, sve čvršća pozicija na tržištu, ali i brojna priznanja i nagrade od strane stručne javnosti. Kruna dosadašnjeg rada je prestižna nagrada „Zlatni ključ“ na 52. međunarodnom sajmu nameštaja u Beogradu 2014. godine. Kao najkvalitetniji proizvod u kategoriji – Nameštaj za odmor (kreveti, trosedi, dvosedi i fotelje), nagrađena je modularna garnitura Style. Prepoznata je od strane arhitekata, dizajnera nameštaja i enterijera, ali i krajnjih kupaca kao proizvod izražene funkcionalnosti, izuzetne estetike, vrhunskog kvaliteta i realne cene.\nNagrade prijaju, ohrabruju, ali i obavezuju da i dalje sledimo svoje vizije, budemo još bolji i opravdamo i zadržimo stečene pozicije na tržištu. Zato neprestano proširujemo asortiman novim modelima, novim dezenima i materijalima, ali i sasvim inovativnim tehnološkim rešenjima kojima još više podižemo nivo kvaliteta na zadovoljstvo naših kupaca.\n„Nova dimenzija komfora …“ slogan je kojim pokazujemo nastojanje da svojim kupcima priuštimo komfor i kvalitet modernog dizajna i pristupačnih cena.


PFBIH: PREZENTACIJA ISTRAŽIVANJA JAVNOG MNIJENJA\nPrezentacija istraživanja javnog mnijenja o temi “Razumijevanje i spriječavanje nasilnog ekstremizma i stranog uticaja u Bosni i Hercegovini” bit će održana danas u Sarajevu.\nPrezentaciju organizira Komisija za informisanje Predstavničkog doma Parlamenta Federacije BiH u saradnji s Međunarodnim republikanskim institutom (IRI). Prezentacija istraživanja biti će održana, s početkom u 10.00 sati, u zgradi Parlamenta Federacije BiH, najavljeno je iz Predstavničkog doma Parlamenta FBiH.\nKvantitativno istraživanje je obuhvatilo preko 1.500 ispitanika iz cijele BiH, a kvalitativno istraživanje se sastoji od osam fokus grupa. Oba istraživanja su provedena u januaru i februaru ove godine.\nNa prezentaciju istraživanja javnog mnijenja pozvani su zastupnici/e i delegati/kinje Parlamenta FBiH, rukovodstvo oba Doma Parlamenta F BiH, predsjednici radnih tijela oba Doma Parlamenta FBiH, predstavnici Vlade FBiH, predstavnici organizacija civilnog društva, medija, te međunarodnih organizacija i diplomatskih misija u BiH.\n(18. april 2017.)


Državni prvaci po kategorijama su: Sabolč Lošonc, Potisje Kanjiža (55 kg), Kristijan Gazdag, Potisje Kanjiža (60 kg), Perica Dimitrijević, Spartak (63 kg), Sebastijan Nađ, Spartak (67 kg), Aleksa Erski, Partizan (72 kg), Ali Arlsan, Spartak (77 kg), Branko Kovačević, Radnički (82 kg), Uroš Kristin, Spartak (87 kg), Bence Almaši, Senta (97 kg), i Nemanja Pavlović, Novi Sad (130 kg).\n- Bilo je zadovoljstvo prisustvovati ovakvom takmičcenju, a posebno me raduje kada vidim koliko se svi rvači trudili da postignu uspeh, da pomere sopstvene granice i pokažu da jedino pristaju na pobedu. Imali smo priliku da doživimo prezentaciju energije, snage, tehnike, izdržljivosti, ali i rvačke mudrosti i smirenosti - rekao je predsednik Rvačkog saveza Srbije Željko Trajković.\nDivno je videti koliku želju svi imali svi rvači da budu deo reprezentacije, dodao je prvi čovek Saveza.\n- Očigledan je i značajan napredak kvaliteta rvanja u Srbiji što je rezultat ulaganja u uslove za treniranje, klubove, trenere i rvače. Srbija ima mnogo razloga da bude ponosna na izuzetne rvače koji su joj doneli olimpijske, svetske i evropske medalje, a Rvački savez Srbije je ponosan što rvanje postaje sve cenjenije i popularnije, naročito među decom.\nTrajković je konstatovao je da će kruna njihovog velikog rada biti organizacija Svetskog prvenstva za seniore kome će Beograd biti domaćin od 10. do 18. septembra.\n- Verujem da je došlo vreme rvanja i da nas u budućnosti očekuju još veći i značajniji uspesi. U ime Rvačkog saveza Srbije želim da čestitam najboljim rvačima, osvajačima medalja, kao i svim učesnicima i da se zahvalim celom timu na odličnoj organizaciji prvenstva - zaključio je Trajković.\nRvanje RK Spartak Subotica Prvenstvo Srbije u rvanju


Neosetljivost građana na nasilje prema LGBT osobama | Autonomija\nNeosetljivost građana na nasilje prema LGBT osobama\nParada ponosa nije jedini i najvažniji događaj ali je važan jer pokreće niz društvenih i političkih pitanja i predstavlja manifestaciju kojom se slave ljudska prava\nOrganizacija za lezbejska ljudska prava Labris upozorila je danas na rastuću neosetljivost građana u Srbiji na nasilje prema LGBT populaciji i zatražila da se to nasilje tretira kao zločin iz mržnje.\nU preporukama državnim organima za unapređenje položaja LGBTIQ populacije iz godišnjeg izveštaja Labrisa za 2011. godinu zatraženo je uvođenje krivičnog dela zločina iz mržnje u postojeći Krivični zakonik, kao i procesuiranje svih slučajeva nasilja prema LGBTIQ osobama.\nNa konferenciji za novinare, na kojoj je predstavljen izveštaj o položaju LGBT populacije, Jovanka Todorović-Savović ukazala je na silne pretnje upućene organizatorima uoči prošlogodišnje Parade ponosa koju je MUP zabranio.\nOna je ukazala i na izjave pojedinih političara o Paradi kao što su izjave ministra unutrašnjih poslova Ivice Dačića, predsednika Srbije Borisa Tadića i gradonačelnika Jagodine Dragana Markovića, kao i da se na Paradu gledalo kao na događaj koji će da pokrene salvu problema.\nKao dobru izjavu, ona je navela reči lidera Lige socijaldemokrata Vojvodine Nenada Čanka koji je upozorio da se zabranom Parade fašizam vraća u Srbiju na mala vrata.\nOna je navela da se o Paradi više pričalo na jedan senzacionalistički način, ali da je utisak da je izostala ozbiljna akademska rasprava o problemima LGBT populacije.\nParada nije jedini i najvažniji događaj ali je važan jer pokreće niz društvenih i političkih pitanja i predstavlja manifestaciju kojom se slave ljudska prava, kazala je Jovanka Todorović-Savović i dodala da se žalba zbog odluke o zabrani Parade nalazi pred Ustavnim sudom i Evropskim sudom za ljudska prava u Strazburu.\nNije samo problem neosetljivost građana već i nekažnjivost za govor mržnje, kazala je predstavnica Labrisa.\nKako je rekla, u 2011. godini Labrisovom pravnom savetovalištu obratilo se šest osoba iz Srbije i jedna devojka iz BiH zbog diskriminacije i uskraćivanja prava u oblasti bezbednosti, obrazovanja, zdravstva, administracije i pružanja usluga.\nPrema njenim rečima, bilo je i puno onih koji su se savetovalištu obraćali samo da dobiju informaciju kako se dobija azil jer su želeli da napuste Srbiju zbog diskriminacije.\nOna je navela da se savetovalištu obratila i devojka koja nije dobila uverenje o slobodnom bračnom statusu u Srbiji koje joj je bilo potrebno da bi se registrovala sa svojom partnerkom u inostranstvu.\n„O tome smo izvestili poverenicu za zaštitu ravnopravnosti Nevenu Petrušić i nadamo se da ćemo zajednički ukloniti ovu diskriminatorsku praksu“, rekla je Jovanka Todorović-Savović.\nLabris je 2011. zbog govora mržnje i poziva na nasilje podneo poverenici tri pritužbe, koje se odnose na Dragana Davidovića poznatijeg kao monah Antonije, profesora Milana Brdara i Dragana Markovića.\nZa izveštavanje medija o LGBT populaciji, Jovanka Todorović-Savović je rekla da se situacija dosta popravila u odnosu na 2010. jer su mediji napravili otklon od senzacionalističkog izveštavanja.\nBoban Stojanović iz ogranizacije Parada ponosa najavio je da će ove godine biti održana Parada i da će će organizatori iduće sedmice izneti više informacija o tom događaju.\nOn je ocenio da je Parada ponosa imala samo deklarativnu podršku političara i da su organizatori imali samo sa njima protokolarne sastanke koji ničim nisu rezultirali ili su rezultirali malim pomacima.\nNa predstavljanju izveštaja govorili su predstavnici kancelarije poverenice za zaštitu ravnopravnosti, Uprave za ljudska i manjinska prava, Centra za istraživanje javnih politika, Zavoda za ravnopravnost polova Vojvodine i Uprave grada Beograda, dok su predstavnici policije sinoć otkazali dolazak.


Vrućine na vrhuncu u Italiji, vatrogasci se bore s više od 500 požara - Svet - Dnevni list Danas\nPočetna » Svet » Vrućine na vrhuncu u Italiji, vatrogasci se bore s više od 500 požara\nVrućine na vrhuncu u Italiji, vatrogasci se bore s više od 500 požara\nBeta - AFP12.08.2021. 22:52\nEPA-EFE/U.S. FOREST SERVICE\nVatrogasci u Italiji, suočenoj sa rekordno vrućim talasom, borili su se noćas sa više od 500 požara u kojima je četvoro ljudi stradalo.\n„Obavljeno je 528 intervencija u poslednjih 12 časova, od kojih 230 na Siciiliji gde je situacija trenutno pod kontrolom“, saopštili su vatrogasci.\nPronađena je još jedna žrtva čime je broj umrlih vezano za požare ove nedelje porastao na četiri.\nAnticiklon nazvan Lucifer trenutno prelazi Italiju i dovodi do skoka temperature koja juče na Siciliji dostigla rekordnih 48,8 stepeni. Ako ta temperatura bude potvrđena zvanično to će biti novi toplotni rekord za Evropu.\nJužna Evropa suočava se ovog leta sa intenzivnim vrućinama i velikim požarima, a naučnici najavljuju da će se te pojave samo pojačati i pogoršati sa klimatskim promenama.\nOvaj toplotni talas koji bi trebalo da se produiži još nekoliko dana pogoduje požarima, posebno u južnim oblastima kao što su Sicilija i Kalabrija.\nU Kalabriji, gde su vatrogasci intervenisali stotinak puta tokom noći, situacija je posebno teška kod gradova Ređo Kalabrija, Katanzaro i Kosenca.\nPremijer Mario Dragi rekao je da će vlada usvojiti program pomoći za pogođene osobe i firme, paralelno sa specijalnim planom ponovnog pošumljavanja i obezbeđivanja teritorije.


Odbojkaši započeli pripreme za novu sezonu – Semendria\nOdbojkaši započeli pripreme za novu sezonu\n12. avhust 2015. SPORT – Izvor: Naše novine – Posle velikog uspeha i plasmana u Prvu ligu Srbije, odbojkaši Smedereva okupili su se u ponedeljak i počeli sa pripremama za nastupajuću sezonu koja počinje sredinom oktobra. Za predstojeće okršaje trener Predrag Drakulić može da računa na gotovo sve igrače koji su Smederevu obezbedili da od naredne jeseni u Dvorani Smederevo gledamo prvoligaške okršaje.\nIzostao je Dušan Kalinić koji je prestao da igra odbojku i posvetio se trenerskom poslu u Ženskom odbojkaškom klubu Smederevo. Nepoznanica je još da li će u ekipi ostati Petar Petrović jedan od najzaslužnijih za osvajanje prvog mesta u Drugoj ligi Srbije. Ima ponuda i od superligaša ali je za sada i dalje igrač OK Smederevo Carina. U želji da obezbede igrački sastav koji će obezbediti borbu za plasman među prvih šest ekipa Uprava OK Smederevo Carina dovela je dvojicu novih igrača.\n– Doveli smo u prelaznom roku Milorada Bojovića na mesto srednjeg blokera. Igrao je u Obrenovcu, Obiliću, TENT-u, na mestu korektora primača angažovali smo Sergeja Kasavicu koji pre Smedereva igrao u Anteni iz Kruševca, Obiliću i mlađim kategorijama Partizana. Imamo pravo da angažujemo još tri igrača ali ne želimo da žurimo. Naš cilj je sredina tabele i siguran sam da ćemo taj cilj, ako ostanemo u ovom sastavu uspešno realizovati – kaže Predrag Bošković predsednik OK Smederevo Carina.\nOsim Smedereva, članovi Prve lige Srbije u sezoni 2015/2016 su Bavanište, Borac, Jagodina, Jedinstvo, Kosovska Mitrovica, Metalac Takovo, Mladi radnik, Novi Sad, Spartak, VA 014 i beogradski Železničar.\n« Odbojkašice Smedereva u Prvoj ligi Srbije\nPre korišćenja proveriti domove za stare »


Naši programi - Melodies škola muzike Free songs\nI (uzrast do 3. godine)\nII (uzrast 3-5 godina)\nIII (uzrast 5-7 godina)\nIV (uzrast 7-9 godina)\nV (stariji instrumentalisti)\nProgram namenjen deci uzrasta do 3 godine i njihovim roditeljima.\nTokom predhodnog perioda veliko interesovanje roditelja bilo je za pohadjanje inovativnih programa muzičkih radionica u kojima učestvuju zajedno sa svojom decom uzrasta već od jedne godine. Neosporan je veliki pedagoški značaj ovog programa na polju učvršćivanja međusobnih emotivnih odnosa i pružanja roditeljske podrške dečijem razvoju putem zajedničkog muziciranja roditelja i dece.\nUčenje se postiže na lak i zabavan način kroz brojne muzičke aktivnosti kao što su pevanje pesmica različitog karaktera i na raznim jezicima, ples, sviranje instrumenata, muzičke igre, slušanje muzike itd. u kojima uživaju i deca ali i njihovi roditelji. Kroz pesmice, razvijaju se jezičke sposobnosti deteta, podstiče se razvoj memorije kao i koordinacija. Deca na ovom uzrastu već mogu da naprave razliku: glasno – tiho, brzo – sporo. Postaju svesna različitih ritmova i shvataju kako da sarađuju sa drugom decom.\nČasovi se održavaju jednom nedeljno u trajanju od 45 minuta.\nMusical English 1\nje jedinstven muzički program na engleskom jeziku za uzrast dece od 1 do 3 godine zajedno sa roditeljima, gde na lak i zabavan način, kroz muzičke aktivnosti deca brzo usvajaju engleske reči i fraze.\nje muzički program namenjen deci uzrasta od 3 do 5 godina po kome se u skladu sa razvojnim potrebama i individualnim sklonostima dece, uz pomoć pažljivo odabrane muzike i kompozicija primerenih stepenu socijalnog i emotivnog razvoja, utiče na razvoj dečijeg sluha, osećaja za ritam, kao i na izgradnju njihove muzičke memorije. U radu se koriste metode igre, dramatizacije i pokreta.\nU ovom periodu deca postaju svesnija ritma i visine glasa, vokabular im se proširuje, a vokalne mogućnosti razvijaju. U stanju su da izvode sofisticiranije pokrete uz muziku, uživaju u plesu i istražuju nove zvukove i instrumente.\nKroz slušanje muzike, dete je u prilici da razvija sposobnost zapažanja, najpre razlika u visini tonova, dužini njihovog trajanja, boji i jačini izvođenja. Vremenom, ono zapaža i promene u ritmu, različitost melodijskih tokova i raspoloženja – karakter muzičkog dela. Iz niza pojedinačnih iskustava, dete razvija sposobnost zaključivanja, sistematizuje prethodno stečena znanja i ne retko, iznenadi logičkim zaključivanjem.\nMusical English 2\nUvažavajući potrebe i mogućnosti razvoja dece, na ovom uzrastu se uz pomoć dečijih muzičkih instrumenata, pokreta uz muziku, pesama na engleskom jeziku kao i kratkih muzičkih dramatizacija, sa decom radi na usvajaju jednostavnih engleskih fraza, na bogaćenju njihovog fonda reči, i što je po našem mišljenju još značajnije, na jeziku kao sredstvu razvijanja muzikalnosti, i još istančanijem razvoju sluha i muzičke memorije.\nDeca u ovom periodu proširuju svoje glasovne mogućnosti i razvijaju muzičko pamćenje ponavljanjem složenijih pesmica i šablona i počinju da shvataju jednostavne muzičke koncepcije. Na ovom uzrastu, počinju da se samostalno muzički izražavaju, da sama smisljaju jednostavne melodije, da imaju javne nastupe istupajući grupno ili solistički. Precizan i jasan doživljaj muzike i prepoznavanje emocija, visine, dužine, jačine i boje tona kao i karaktera muzike postiže se uz pomoć slušanja i analize – verbalno, zatim pokretom, plesom i dramatizacijom.\nPored dečijih instrumenata, deca imaju priliku da se upoznaju sa osnovama klavirske tehnike, učeći da sviraju jednostavne melodije.\nMusical English 3\nIstraživanja su pokazala da osobe sa razvijenijim muzičkim sluhom, brže i bolje uče strane jezike. Muzičko uho čuje najtananije glasove i intonacije. U ovom programu različite muzičke aktivnosti – pevanje pesama na engleskom jeziku, ples, ritmičke aktivnosti kao i kratke dramatizacije utiču da razvijanjem sluha i muzičke memorije kod dece stvorimo uslove da engleske reči i fraze lakše pamte, a onda ih podstičemo da ih pravilno koriste i reprodukuju.\nje program za decu od 7-9 godina osmišljen tako da podstiče razvoj opšte muzikalnosti, te deca doživljavaju muziku kroz pevanje, sviranje, slušanje muzike, pokret i ples, kao i ritmičko i melodijsko izražavanje. Uz pomoć roditelja ali i nastavnika, deca se opredeljuju za jedan od instrumenata: klavir, gitara, bas gitara, bubanj ili/i solo ili grupno pevanje. Časovi su raspoređeni tako da deca jednom nedeljno imaju individualni čas odabranog instrumenta gde ih nastavnici uvode u svet instrumentalnog izvođaštva klasične, popularne, džez ili rok muzike u zavisnosti od afiniteta deteta. Pored toga, učenici jednom nedeljno imaju grupni čas solfeđa i teorije gde se upoznaju sa osnovama muzičke notacije, što je na ovom uzrastu učenja neophodan uslov napredovanja. Da bi ih ohrabrivali i podsticali u radu, u školi se više puta u toku školske godine organizuju javni časovi učenika i muzička druženja. Izvan škole negujemo učešća i javne nastupe učenika u okviru brojnih manifestacija u gradu, ali i na obaveznim koncertima u organizaciji škole. Napredak svakog učenika se pažljivo prati tokom godine o čemu učenik i roditelj na kraju školske godine dobijaju detaljan izveštaj i preporuku nastavnika za dalje muzičko obrazovanje.\nStariji instrumentalisti se prema svom postojećem znanju kroz neformalni prijemni ispit raspoređuju u jedan od instrumentalnih nivoa: Nivo 1, Nivo 2, Nivo 3 ili Nivo 4 – Kreativna teorija gde se jednom nedeljno na grupnim časovima polaznici dalje upoznaju sa solfeđom, teorijom ali i harmonijom kako bismo ih osposobili za samostalnu interpretaciju muzike po izboru. Učenici se podstiču da ispituju, istražuju, analiziraju, stvaraju i sami donose zaključke o zakonitostima muzike. Prema afinitetu i želji polaznika, na individualnim časovima odabranog instrumenta (klavir, gitara, bas gitara, bubanj ili/i solo ili grupno pevanje), pored klasične muzike upoznaju se i sa svim ostalim muzičkim žanrovima. Česti nastupi, koncerti kao i zajednička muziciranja, odlična su prilika da polaznici steknu iskustva sviranja pred publikom kao i nastupanja na velikim binama.


Помен НАТО жртвама на мосту у Варварину | Расински округ\nRasinski okrug » Vesti » Pomen NATO žrtvama na mostu u Varvarinu\nU Varvarinu je danas održan pomen, u znak sećanja na 18 godina od NATO bombardovanja varvarinskog mosta, kada je poginulo 10 civila, 17-oro teško ranjeno, a 70 lakše povređeno. Obeležavanje je otpočelo Bogosluženjem u crkvi Uspenja presvete Bogorodice, nakon čega je sveštenstvo održalo pomen kod Spomen obeležja žrtvama NATO bombardovanja. Na spomenik žrtvama vence su položile porodice stradalih, pripadnici Vojske Srbije, gradonačelnik Kruševca Dragi Nestorović, načelnik Rasinskog upravnog okruga Branislav Vesić, rukovodstvo opštine Varvarin, predsednici drugih opština, škole, preduzeća, ustanove, stranke i udruženja.\nPolaganje venaca na mostu u Varvarinu\nPrigodni govor održao je predsednik opštine Vojkan Pavić. On je podsetio na tragičan događaj koji se desio na veliki praznik Sv.Trojicu, 30. maja 1999.godine, kada su NATO snage u okviru akcije „milosrdni anđeo“ sa više projektila pogodile varvarinski most i usmrtile i ranile nekoliko desetina ljudi nazivajući ih „kolateralnom štetom“.\n← Patrijarh Irinej sa Arhijerejima Srpske Pravoslavne Crkve posetio Kruševac i Eparhiju kruševačku\nObeleženo 70 godina rada i postojanja VP doma →


Šta je potrebno da samostalno naučiš engleski - English Lane - Besplatni sajt za učenje engleskog\nŠta je potrebno da samostalno naučiš engleski\nVeć smo dosta puta pominjali samostalno učenje engleskog jezika. Ali sigurno postoje oni kojima to zvuči potpuno neizvodljivo. Verovatno se pitate kako je moguće da sami naučite nešto kao što je strani jezik.\nMoguće je, ali da biste bili uspešni u ovome neophodno vam je sledeće:\nOvo je esencijalna stvar koja će vam omogućiti da učite engleski jezik. Kada učite samostalno, imaćete veću slobodu prilikom odabira materijala koje učite. Uprkos tome, važno je da obratite pažnju da su materijali iz kojih učite kvalitetni. To znači da treba da sadrže tačne podatke, da su verodostojni, da koriste jezik koji vi razumete za objašnjenja i da su prilagođeni vašem trenutnom nivou poznavanja engleskog jezika.\nMogućnost korišćenja interneta i učenja na daljinu vam takođe daje priliku da koristite materijale u raznim formatima, kao što su audio lekcije, video zapisi, animacije, interaktivna vežbanja, itd.\nSledeće što vam je potrebno je plan. Kada pohađate neki kurs ili kada učite engleski u školi, profesor ima plan po kome radi. Lekcije koje učite se ne uče nasumično, već se vodi računa da postoji određeni redosled (od lakših lekcija ka težim) što vam omogućava da postepeno napredujete i učite na organizovan način. Imajte u vidu da su profesori obučeni da naprave ovakve programe a uz to imaju i pomoć ukoliko koriste konkretan udžbenik.\nKada učite sami, ovo može biti jedna od prepreka na koju ćete naići. Vi ne možete da napravite plan za učenje, ako ni sami ne znate šta treba da učite, pa ni kojim redom. U tom slučaju vam treba pomoć da napravite plan koji ćete pratiti samostalno. Ovde možete besplatno preuzeti plan za učenje gramatike engleskog jezika.\nOsim za pravljenje plana, pomoć će vam biti potrebna s vremena na vreme, bez obzira što učite samostalno. To je sasvim normalno, jer koliko god da su lekcije jasne i lepo napredujete sa vežbanjima, uvek se pojavi neka dilema u vezi sa učenjem engleskog jezika ili vam je potrebno dodatno objašnjenje. Takođe, pomoć vam može biti potrebna da vežbate konverzaciju.\nOvo ne znači da vi morate da se upišete na neki kurs, pogotovo ako ne možete da se prilagodite rasporedu održavanja časova. Možete nastaviti učenje samostalno, ali dovoljno je da zakažete konsultacije sa profesorom povremeno, da biste dobili pomoć i priliku da postavite pitanja. Da najbolje iskoristite vreme provedeno na času, uvek pripremite pitanja i konkretne primere oko kojih vam je potrebna pomoć.\nMotivacija da nastavite sa učenjem\nJedan od najboljih načina da zadržite motivaciju za učenje engleskog jezika je da pratite svoj napredak. Dok god vidite konkretne rezultate i znate tačno šta ste naučili, imaćete volje da nastavite tim putem.\nImajte u vidu da ne napreduju svi na isti način. Neko će učiti svakoga dana po tri, četiri reči, neko će učiti dva, tri puta nedeljeno po par sati, nekome više vremena treba da se posveti gramatici, dok nekome sporije ide učenje novih reči. Za uspešnu motivaciju važno je da svako prati svoj tempo a da uz to vidi rezultate. Možete i sami sebi postavljati dnevne ili nedeljne zadatke. Recimo, ove nedelje ću učiti frazalne glagole i cilj mi je da naučim 20 novih frazalnih glagola u toku ove nedelje. I onda kada na kraju nedelje ostvarite taj cilj i vidite da ste uspešni u tome, imaćete motiv da i sledeće nedelje učite.\nNa kraju, pročitajte i još nekoliko korisnih saveta koji će vam pomoći da samostalno učite engleski jezik: Saveti za učenje engleskog.\nEnglish Lane škola vam omogućava da učite engleski samostalno od kuće uz punu podršku profesora putem onlajn platforme za učenje. Pogledaj više o ovoj onlajn školi za učenje engleskog i prijavi se da postaneš član na ovoj stranici: English Lane Škola


Biro Pokrajinske vlade za odnose sa javnošću saopštio je da su četiri od njih deset nosioci znaka “Najbolje iz Vojvodine”.\nRiječ je o “Promont grupi” /Promont Group/ i “Repro trejdu” /Repro Trade/ iz Novog Sada, “Mini paniju” iz Subotice i Vinariji “Kovačević” iz fruškogorske opštine Irig.\nCilj nastupa je ostvarivanje novih kontakata sa partnerima iz Rusije i okruženja, radi otvaranja mogućnosti za povećanje izvoza iz Vojvodine na pomenuta tržišta. Vojvođanski privrednici izlažu na zajedničkom štandu sa Privrednom komorom Srbije /PKS/.\nPoslije ceremonije otvaranja “Prodekspa”, zajednički štand posjetio je ambasador Srbije u RF Slavenko Terzić.\nS ambasadorom Terzićem bili su potpredsjednik Pokrajinske vlade i pokrajinski sekretar za privredu, zapošljavanje i ravnopravnost polova Miroslav Vasin i predsjednik PKS-a Marko Čadež.\nSajam “Prodekspo 2015” održava se u Moskvi i traje do petka, 13. februara. “Prodekspo” se održava uz punu podršku Ministarstva poljoprivrede Ruske Federacije, a pod patronatom Privredne komore i industrije te države.\nTa sajamska manifestacija je najveća u Rusiji, kao i u cijeloj istočnoj Evropi, a održava se na godišnjem nivou.\nZa dvadeset godina svog postojanja, sajam u Moskvi je stimulisao razvoj i unaprijedio rusku prehrambenu industriju. Srna\nTagovi: moskvaprodeksposajam hranevojvodina


Bosna i Hercegovina treća u regiji po iznosu direktnih stranih investicija - Portal 072info\nBez obzira na lošu političku situaciju, ohrabruje informacija da je Bosna i Hercegovina na trećem mjestu u regiji, nakon Srbije i Albanije, po iznosu direktnih stranih investicija. Uz povećanje stranih ulaganja od 65 posto u 2021. godini, u odnosu na godinu ranije, Bosna i Hercegovina predstavlja primamljivu destinaciju za direktna strana ulaganja, bez obzira na potencijalne i stvarne rizike.\nHrvatska, Austrija, Rusija i Slovenija najviše su uložile tokom prošle godine u Bosnu i Hercegovinu. Investirano je u oblast proizvodnje, u bankarskom, te sektoru trgovine, telekomunikacija i usluga, kažu u Agenciji za unapređenje stranih investicija u Bosni i Hercegovini.\n“Za prvih devet mjeseci 2021. godine zabilježili smo milijardu i 49 miliona KM priliva stranih ulaganja, što je 65 posto više u odnosu na isti period iz 2020. godine, kada smo zabilježili 678 miliona KM stranih ulaganja.”, kazala je Jasmina Dževlan, portparolka FIPA.\nZa ogroman potencijal bilo je potrebno napraviti sistemski pristup, a investitoru omogućiti da ne gubi vrijeme i da vidi ozbiljnost našeg rada, kaže direktor Investiciono-razvojne banke Republike Srpske Dražen Vrhovac.\n“Nedavno nam je bio ambasador, sa zainteresovanih nekoliko njihovih grupa investitora, u vrijednosti 300 miliona ulaganja u Republiku Srpsku, najviše u solarnu energiju.”, pojasnio je Dražen Vrhovac, direktor Investiciono razvojne banke Republike Srpske.\nIako je pandemija ostavila posljedice na strane investicije, kako u Bosni i Hercegovini, tako i u regionu i zemljama Evropske unije, u 2021. godini je u našoj zemlji došlo do oporavka. U poređenju sa zemljama regiona, to je još nizak nivo. Primjer je Srbija, koja ima šest do sedam puta veći nivo stranih ulaganja, kaže ekonomski analitičar Admir Čavalić.\n“Koliko smo mogli imati više stranih direktnih investicija da je politička klima stabilna, da imamo da imamo npr. državni nivo koji nije blokiran i, generalno, da stvari funkcionišu kako treba u ekonomskom, pravnom ili bilo kojem drugom smislu. Dakle, to je pravo pitanje, koliko je propuštenih prilika, odnosno, propuštenih investicija?”, naglasio je Admir Čavalić, ekonomski analitičar.\nBosna i Hercegovina ima zadovoljavajući normativni okvir koji stranim ulagačima pruža dovoljno sigurnosti, zaštitu njihovih investicija i povrata potraživanja po osnovu stranih investicija, u slučaju da dođe do međunarodnih investiciono-pravnih sporova, ističe profesor međunarodnog finansijskog prava Aida Mulalić.\n“Činjenica da je Bosna i Hercegovina potpisnica dvije važne međunarodne konvencije iz domena međunarodnog investicionog prava. Jedna od njih je takozvana ICSID konvencija, odnosno Konvencija o rješavanju međunarodnih investicionih sporova između država i državljana drugih država.”, kazala je Aida Mulalić, profesorica Pravnog fakulteta u Zenici.\nU narednom periodu priliv stranih investicija u Bosnu i Hercegovinu biće u elektroenergetskom i IT sektoru, oblasti nekretnina, građevinskoj industriji i turizmu, kažu u Agenciji za unapređenje stranih investicija u BiH.\nPrethodni članakUprkos povećanoj zapljeni, ilegalne cigarete i dalje dostupne\nSljedeći članakKompenzacioni fond odobrio 1,21 milion KM za pomoć prevoznicima


Incko: BiH polako da izađe iz međunarodne supervizije - Glas Srpske\nSrna 11.04.2019 18:29\nIncko je, na sastanku sa predsjednikom Nacionalnog savjeta Austrije Volfgangom Sobotkom, istakao da je došlo vrijeme da se okončaju politička prepucavanja i da se počnu rješavati pitanja koja se odnose na svakodnevni život građana u BiH, saopšteno je iz OHR-a.\n"Broj mladih ljudi koji odlaze iz ove zemlje je alarmantan. Ovo pitanje treba rješavati direktno i bez odgađanja, jer jednako utiče na sve u BiH", napomenuo je Incko.\nOn je zahvalio Sobotki za trajnu podršku i privrženost Austrije BiH, uključujući i Eufor.\nIncko: Političke snage da se fokusiraju na investicije\nVisoki predstavnik Valentin Incko rekao je da je u BiH glavni zadatak da se domaće političke snage fokusiraju na pitanja koja utiču na život građana - visoku nezaposlenost, investicije, te borbu protiv korupcije, saopšteno je iz OHR-a.\n"Mogu reći da su u više od 23 godine implementacije mira, zahvaljujući napornom trudu ljudi u BiH, uz čvrstu podršku međunarodne zajednice, ostvareni mnogi značajni rezultati", rekao je Incko tokom današnjeg obraćanja studentima Internacionalnog univerziteta u Sarajevu.\nOn je istakao da je uloga OHR-a u BiH da brine o sprovođenju Dejtonskog mirovnog sporazuma i da pomogne domaćim političarima u njihovim naporima da učine institucije BiH funkcionalnijim i efikasnijim.


Grad u kom su živeli samo "mali ljudi"\nBeatris i Žoana Nasimento iz brazilskog mesta Itabaianinje su osobe niskog rasta. Ono zbog čega su ove dve sestre posebne je činjenica da su njih dve poslednji primeri neverovatnog fenomena koji se odvijao u ovom malom gradu.\nBeatris i Žoana Nasimento\nU udaljenom gradu na severoistoku Brazila, sestre Beatris i Žoana koje imaju sedamdeset godina, poslednji su živi dokaz da je ovo mesto nekada bilo dom velikog broja ljudi patuljastog rasta.\nU gradu Itabaianinja stanovništvo je uglavnom radilo u tekstilnoj industriji, a veliki broj ljudi patuljastog rasta pripisuje se tome što su se oni mešali među sobom i tako proširivali porodice.\nDokumentarac o ovim sestrama uradio je Bruno Picalis.\nVIDEO>Pogledajte video o ovom fenomenu


Požar na „Čairu“ – izgorele saune - juGmedia\nPožar na „Čairu“ – izgorele saune\nNIŠ – Dve saune, od ukupno četiri koje postoje na zatvorenim bazenima Sportskog centra „Čair“ danas je zahvatio požar i ozbiljno ih oštetio, rekao je direktor SC „Čair Dragan Perić.\nPrema Perićevim rečima požar je izbio nešto posle 13 časova, ali su zaposleni brzo reagovali i uspeli da ga ugase pre dolaska vatrogasaca.\n„Grejač u jednoj sauna se zapalio dvadesetk minuta nakon što ga je radnik uključio, a vatra se brzo proširila i na drugu saunu. Šteta je ozbiljna, biće potrebna komplena rekonstrukcija obe saune“, rekao je Perić.\nPrema njegovim rečima, zahvaljujući zaposlenima koji su brzo reagovali vatrom nisu zahvaćene ostale prostorije na bazenima.\n„Uprkos tome što nikakve druge štete na bazenima nije bilo, za danas smo suspendovali sve aktivnosti sportskih klubova. Bilo je dosta dima na bazenima, ali smo brzo sve provetrili“, izjavio je Perić.\nU toku dana, dodao je Perić, bazene će kontrolisati nadležne inspekcije, kao i policijske službe kako bi bio ustanovljen uzrok paljenja grejača.\nOn je rekao da zaposleni pretpostavljaju da je uzrok izbijanja požara dotrajalost grejača i velika koncentracija vlage u saunama. Zatvoreni bazeni SC „Čair“ u toku prošle godine su rekonstruisani ali radovima nije bio obuhvaćen kompletan objekat.\nHod po mukama niških radnika zbog zarađenih plata\nPožar u podrumu zgrade u centru Pirota\nVLASOTINCE - Nekoliko hiljada Vlasotinčana dočekalo je sinoć pravoslavnu Novu godinu ispred zgrade opštine, uz zvezde Granda Jelenu Kostov i Dragi…


BIRODI: Zloupotrebljeni rezultati monitoringa medija u kampanji | Insajder\nZoran Gavrilović, direktor programa Društvo protiv korupcije Biroa za društvena istraživanja, kaže za Insajder.net da su šef Poslaničke grupe SNS-a Aleksandar Martinović i njegov zamenik Vladimir Orlić na zlonameran način upotrebili podatke te organizacije o monitoringu zastupljenosti predsedničkih kandidata u medijima.\nFoto: Medija centar Beograd / Zoran Gavrilović, BIRODI\nGavrilović navodi da su Martinović i Orlić, pozivajući se na Birodi, koristili samo delimične rezultate istraživanja kao argument da Vučić nije bio favorizovan na televizijama s nacionalnom frekvencijom.\nPrema rečima Gavrilovića, nisu rekli koliko su vremena u procentima dobili ostali kandidati u odnosu na Vučića, kao ni koliko je vremena u centralnim informativnim emisijama bilo posvećeno aktivnostima Vučića kao premijera tokom kampanje za predsednika. Da su to izgovorili, videla bi se nesrazmerna prednost koja se ne bi mogla opravdati ni rejtingom u istraživanjima javnog mnjenja, kaže Gavrilović.\nGavrilović podseća da je monitoring Birodija obuhvatao centralne informativne emisije na televizijama RTS 1, Prva, Pink, B92, Hepi i N1. Analiza obuhvata praćenje vremenske zastupljenosti aktera na izborima i tonalitet njihovog predstavljanja, odnosno da li su u izveštajima predstavljeni pozitivno ili negativno.\nBIRODI je monitoring sproveo po metodologiji zasnovanoj na pravilima koja su definisali Venecijanska komisija, Savet Evrope, ODHIR, OEBS i Direktorat EU za ljudska prava.\n“Za argument da smo imali (auto)cenzorski ambijent tokom izbora indikativno je da se poslanici vlasti pozivaju na nalaze kojih nema u televizijama s nacionalnom frekvencijom, a preko kojih se informiše više od 60 odsto građana u Srbiji. To govori u prilog tezi da iza 'samogašenja' REM-a stoji predumišljaj kojim se želela omogućiti nekažnjiva promocija Aleksandra Vučića kao premijera i kandidata za predsednika Srbije. To je za posledicu imalo, po našoj analizi, da je u nekoliko slučajeva od strane Aleksandra Vučića prekršen Zakon o Agenciji za borbu protiv korupcije, član 29.2. Na zahtev Agencije smo joj dostavili video materijal, tako da je sada na ovom antirkopcijskom telu da odluči da li je zakon prekšen”, navodi Gavrilović.\nŠef Poslaničke grupe SNS-a u Skupštini Srbije Aleksandar Martinović i njegov zamenik Vladimir Orlić juče su, pozivajući se na navodne rezultate minitoringa Birodija, pokušali da dokažu da u predizbornoj kampanji nije bilo medijske dominacije jednog kandidata – Aleksandra Vučića.\nPrethodno je slične tvrdnje pozivajući se na isti izvor dokazivao Vladimir Vuletić, profesor BU i predsednik Upravnog odbora RTS-a.\nVuletić se pozvao na istraživanje Birodija kao argument za tvrdnju da je RTS je očuvao nezavisnost.\n“Prema izveštaju agencije Birodi, a na osnovu praćenja svih glavnih informativnih emisija tokom mesec dana predsedničke kampanje, RTS je svim kandidatima omogućio maksimalno pozitivno predstavljanje, a obim zastupljenosti je srazmerno ujednačen”, naveo je on.\nMeđutim, upravo istraživanje Birodija demantuje ovakve tvrdnje.\nZastupljenost Vučića po dva osnova - u ulozi premijera i predsedničkog kandidata\nPrema njihovom monitoringu, tokom kampanje, tačnije u periodu od 3. do 30. marta, ukupno na televizijama s javnom frekvencijom samo u centralnim informativnim emisijama Vučić je bio zastupljen 374 minuta. To je nešto više od šest sati, kao predsednički kandidat, i dodatnih 487 minuta, nešto više od osam sati kao premijer. Ovo znači da je Vučić dnevno, u posmatranom periodu, u svim centralnim informativnim emisijama imao oko 31 minut.\nBirodi - kandidati u kampanji\nOd ukupnog vremena posvećenog predsedničkim kandidatima Aleksandar Vučić, zbirno kao premijer i predsednički kandidat, zauzima više od 61 odsto. Od toga je više od polovine zabeleženo na TV Pink.\nIstovremeno, sledeći po zastupljenosti je kandidat Saša Janković u posmatranom periodu u centralnim informativnim emisijama televizija s nacionalnom pokrivenošću dobio 82 minuta – 90 odsto manje nego Vučić. Prema ovim podacima, Saša Janković je dobio ukupno tri minuta dnevno na svim analiziranim televizijama.\nGrafika - ton\nBudući da su ostali kandidati imali još manje vremena, zaključak je da je Aleksandar Vučić na televizijama dobio više prostora nego svi ostali kandidati zajedno. Ova nesrazmera još je očiglednija u slučaju televizije Pink.\nIstovremeno su izveštaji, kada se radi o Vučiću, imali u najvećoj meri pozitivan ton, zaključuje Birodi.\nKada je reč o izveštavanju Javnog servisa RTS-a koji je bio predmet polemike, Aleksandar Vučić je u posmatranom periodu u centralnim informativnim emisijama bio zastupljen ukupno s više od 73 minuta kao premijer i 13 minuta kao predsednički kandidat.


Pomeranje Kosova sa mrtve tacke: evropska odgovornost\nIzvestaj Krizne broj 185 21 Aug 2007\nREZIME I PREPORUKE Planirana strategija koju su Evropska Unija (EU) i SAD imale kako bi dovele Kosovo do nadzirane nezavisnosti, kroz Savet bezbednosti Ujedinjenih nacija, propala je pošto je Rusija izrazila nameru da uloži veto. S porastom nestrpljenja među kosovskim Albancima i namerom da uskoro objave unilateralnu nezavisnost u odsustvu prihvatljive alternative, Evropa rizikuje novi krvav i destabilizujući konflikt. Da bi izbegla haos na svom pragu, EU i njene države članice sada moraju da prihvate primarnu odgovornost za dovođenje Kosova do nadzirane nezavisnosti. Rizici za Evropu usled nedelovanja su značajni. Do kraja godine, vođe kosovskih Albanaca će najverovatnije biti pod nepodnošljivim unutrašnjim pritiskom da objave nezavisnost, sa ili bez međunarodne podrške. Ako deluju i ne dobiju podršku, Kosovo bi se podelilo: Srbija bi ponovo zauzela džep zemlje severno od reke Ibar, Srbi iz drugih delova Kosova bi bežali, i osam godina građenja institucija pod međunarodnim vođstvom bilo bi izgubljeno. Implozija bi destabilizovala susedne zemlje, povećavajući pritisak na dalje etničke podele. EU bi se ubrzo suočila sa prilivom izbeglica i osetila bi uticaj podstreka koje bi ti neredi dali mrežama organizovanog kriminala na Balkanu, koje već distribuiraju većinu heroina u Evropi, omogućavaju ilegalne migracije i odgovorni su za skoro trideset procenata žena žrtvi trgovine ljudima širom sveta.\nNedelovanje bi takođe diskreditovalo Zajedničku spoljnju i bezbednosnu politiku EU (CFSP) i njene pokušaje da se uspostavi kao verodostojan internacionalni učesnik u konfliktima na drugim područjima. Kao što njihova zvanična bezbednosna strategija navodi, “verodostojnost naše spoljne politike zavisi od konsolidacije naših dostignuća [na Balkanu]”. Što pre EU ili značajna većina njenih država članica objavi spremnost da podrže nezavisno Kosovo, veće su šanse da se predupredi takvo nanošenje štete EU. Kontakt-grupa šest zemalja (Francuska, Nemačka, Italija, Rusija, Velika Britanija i SAD) koja je vodila politiku prema Kosovu odobrila je četvoromesečni period za nove pregovore između Prištine i Beograda. Pregovori su počeli u drugoj nedelji avgusta, ali zbog ušančenih pozicija malo je verovatno da će se postići pomak. Članovi EU i SAD treba da se postaraju da ne ne otkriju plan za nadziranu nezavisnost Kosova sastavljen od strane specijalnog izaslanika generalnog sekretara UN, bivšeg finskog Predsednika Martija Ahtisarija, tokom godinu dana mukotrpne diplomatije (Ahtisarijev plan). Takođe bi trebalo da iskoriste ta četiri meseca da obezbede savez koji će koordinisati prelaz Kosova u nezavisnost. SAD ima značajne obaveze, kako da stane iza svoje odlučne retorike u prilog nezavisnosti Kosova sa više konkretnih akcija ka tom cilju – predsednik Buš nije uspeo da izvrši pritisak na ruskog predsednika Putina na skorašnjem sastanku kraj mora u Kenbunkportu – tako i da iskoriste svoj značajan uticaj na kosovske Albance da bi ostali kooperativni i konstruktivni tokom osetljivih meseci koji slede. Međutim, na kraju EU je ključ. Ahtisarijev plan predviđa slanje specijalnog predstavnika sa velikim brojem članova osoblja da koordinira civilno nadziranje uslovne nezavisnosti i misiju vladavine prava, kao i da kroz kandidaturu za članstvo omogući procese ekonomske podrške i motivacije, koje bi omogućile Kosovu da ne postane propala država. EU je podržala Ahtisarijev plan, ali je jedan broj članica skeptičan u vezi sa nastavkom procesa u odsustvu blagoslova Saveta bezbednosti. Članovi EU i Kontakt-grupe treba da rade vrlo naporno ne bi li pripremili organizaciju za ispunjavanje svojih dužnosti. Generalni sekretar UN Ban Ki-Mun zahtevao je da mu Kontakt-grupa podnese izveštaj o pregovorima između Prištine i Beograda za četiri meseca, do 10. decembra. Ovo je tačka na kojoj, pretpostavivši, pošto to izgleda vrlo verovatno, da se dogovor o rešenju neće postići u tim razgovorima, EU, SAD i NATO moraju biti spremni da pokrenu koordiniranu akciju sa kosovskom vladom za primenu Ahtisarijevog plana, uključujući tranzicioni period od 120 dana koji on predviđa. Taj tranzicioni period treba da se iskoristi da bi se prikupile izjave priznavanja uslovno nezavisne države od što je moguće više vlada; da se usvoji i postavi državotvorno zakonodavstvo i ostale institucije predviđene Ahtisarijevim planom; da vlada Kosova (trenutna ili, u zavisnosti od datuma izbora, njen naslednik) da pozovu EU i NATO da ispune svoje odgovornosti i da ove organizacije to i učine; i da se Privremena administrativna misija Ujedinjenih nacija na Kosovu (UNMIK) povuče na miran način. Na kraju ovog perioda – u aprilu/maju 2008 – Kosovo bi bilo uslovno nezavisno, pod nadzorom EU i NATO. Nije potrebno da sve zemlje članice EU priznaju Kosovo tokom tranzicije, čak ni u aprilu/maju 2008. EU ima procedure – “konstruktivna uzdržanost” i “poboljšana saradnja” – koje dozvoljavaju da se donose odluke i pokreću akcije kada jednoglasnost nije dostupna. Od vitalnog značaja je da EU misije uđu u Kosovo (i da se reformiše NATO misija) u dogledno vreme. Ako taj minimalan stepen ujedinjenosti EU nije moguć, SAD i neke veće evropske zemlje bi morale da pokušaju da reprodukuju osnovne elemente za međunarodni nadzor i bezbednosne misije iz sopstvenih resursa. Pitanje je koliko bi takav ad hoc napor bio održiv za one koji ga učine, i koliko bi bio efektivan u pružanju motivacionih izgleda Kosovu za kasnije evropske integracije. Ono što ne bi bilo pod sumnjom je ogromna šteta koju bi EU nanela sebi time što očigledno nije uspela da deluje kao povezujući internacionalni igrač i suprotstavi se velikim bezbednosnim izazovima na svojoj granici. Bez pokrića Saveta bezbednosti UN za nezavisnost, Srbija će se još teže odreći Kosova. Novu državu će godinama proganjati neopozvana Rezolucija 1244 Saveta bezbednosti, koja je 1999. godine, po završetku konflikta sa NATO, priznala Srbiji formalno zadržavanje suvereniteta u prelaznom periodu nad pokrajinom koju je predala UN. Srbija će nastaviti da se poziva na taj suverenitet i uz pomoć Rusije će pokušati da blokira članstvo Kosova u međunarodnim institucijama. Beograd će se još više protiviti prištinskoj vlasti nad većinski srpskim severom, i međunarodni napori da se odbrani teritorijalni integritet Kosova će oslabiti. Rusija može tražiti da iskoristi ishod u svoje svrhe, u zamrznutim konfliktima na južnom Kavkazu i Moldaviji. Ovo su sve nepoželjne posledice i one su većinom mogle biti izbegnute da je Savet bezbednosti popločao put ka nezavisnosti Kosova pod okriljem Ahtisarijevog plana. Međutim, posledice nedelovanja EU bi bile još gore – za Kosovo, Balkan i samu EU. Vreme je da se ovo shvati i da se deluje. PREPORUKE Petorci (Francuska, Nemačka, Italija, Velika Britanija i SAD): 1. Kontakt grupa da se pridržava principa koje je već usvojila za rezoluciju o statusu Kosova, uključujući zabranu podele. 2. Nastaviti u skladu sa pretpostavkom da se ne može postići dogovor sa Rusijom u vezi sa rezolucijom Saveta bezbednosti koja bi odobrila primenu Ahtisarijevog plana, i da zajedničko rešenje neće proisteći iz razgovora Beograda i Prištine koje je odobrila Kontakt-grupa i usredsrediti napore na primenu tog plana tako da se postigne mirna, uslovna (nadzirana) nezavisnost Kosova, podržana od strane velike većine država članica EU i SAD-a do aprila/maja 2008. 3. Intenzivno uključiti države članice EU koje su skeptične u vezi nezavisnosti Kosova, jasno i javno objasniti visoku cenu nedelovanja u smislu Balkana i samim tim stabilnosti Evrope, i verodostojnosti Zajedničke spoljne i bezbednosne politike EU (CFSP). 4. Prihvatiti sledeće stavove prema razgovorima Beograda i Prištine:\na) Ne treba da traju duže od četiri meseca i treba da se završe ne kasnije od 10. decembra 2007. godine, roka za podnošenje izveštaja koji je Kontakt-grupi odredio Generalni sekretar UN Ban Ki-Mun;\nb) Kosovsku delegaciju ne treba pritiskati da čini ustupke van Ahtisarijevog plana koji je već prihvaćeni, već ih treba ohrabrivati da razmatraju buduće ograničene mere u vezi sa većinski srpskim zajednicama u slučaju da je srpska delegacija spremna da razmotri prihvatanje nezavisnosti;\nc) Iskoristiti period pregovora da se izgradi maksimalna podrška unutar EU za primenu Ahtisarijevog plana, jasno predstaviti kosovskim vlastima i kosovskim Albancima nameru da se postigne uslovna (nadzirana) nezavisnost u skladu sa tim planom do aprila/maja 2008, i postaviti osnove za saradnju sa Sekretarijatom UN radi blagovremenog povlačenja privremene administrativne misije Ujedinjenih nacija na Kosovu (UNMIK) u skladu sa tim rasporedom; i d) Ako strane ne postignu dogovor do 10. decembra 2007, nastaviti saradnju sa kosovskom vladom i što je više moguće država članica EU radi primene Ahtisarijevog plana za uslovnu (nadziranu) nezavisnost, ukljičujući i deklaraciju takve nezavisnosti koja obuhvata tranzicioni period od 120 dana, koji se završava u aprilu/maju 2008. Evorpskoj Uniji i državama članicama: 5. Priznati da će neuspeh u postizanju ujedinjene pozicije za podršku uslovne (nadzirane) nezavisnosti Kosova diskreditovati CFSP i evropsku bezbednosnu strategiju.\n6. Dati prioritet Kosovu kao najhitnijem, trenutno predvidivom bezbednosnom problemu, posvetivši mu vreme i energiju potrebne za postizanje dogovora da:\na) Ne postoji praktična alternativa za uslovnu (nadziranu) nezavisnost Kosova na osnovu Ahtisarijevog plana koju bi trebalo postići ne kasnije od aprila/maja 2008;\nb) Da što je više država članica prizna Kosovo kada proglasi uslovnu (nadziranu) nezavisnost u skladu sa Ahtisarijevim planom, posle završetka pregovora u decembru 2007; c) EU će blagovremeno obezbediti većinu komponenti međunarodnog nadzora predviđenog Ahtisarijevim planom kroz razvoj misija Međunarodne civilne kancelarije/Specijalnog predstavnika Evropske Unije (ICO/EUSR) i misije vladavine prava (Evropska bezbednosna i odbrambena politika, ESDP), da bi mogli po pozivu kosovske vlade da deluju prema svojim obavezama, u periodu od proglašenja uslovne (nadzirane) nezavisnosti posle pregovora u decembru 2007, i njenog stupanja na snagu po završetku tranzicionog perioda od 120 dana u aprilu/maju 2008; d) Skeptične države članice neće odbiti konsenzus za razvoj ovih misija, ali mogu da izaberu konstruktivnu uzdržanost shodno Članu 23 Sporazuma o Evropskoj Uniji; i\ne) U slučaju da skeptične države članice ne žele da budu povezane sa razvojem i radom ICO/EUSR i misija vladavine prava u ograničenom razmeru koje pruža konstruktivna uzdržanost, koalicija voljnih država članica EU treba u tu svrhu da uoptrebi odredbu unapređenja saradnje iz Člana 27 a-d ovog Ugovora i da prikladno koristi mehanizme EU.\n7. Pre punog konsenzusa oko gore navedenog, što je više moguće država članica EU, uključujući i članove Petorke, treba da izraze svoju spremnost, u odsustvu zajedničkog dogovora koji bi proizašao iz razgovora Beograda i Prištine, da podrže proglašenje uslovne (nadzirane) nezavisnosti Kosova na osnovu Ahtisarijevog plana posle 10. decembra 2007. godine i da je ostvare u 2008. godini.\n8. Ohrabriti kosovske institucije i radne grupe da marljivije rade na pripremi paketa državotvornog zakonodavstva, uključujući i ustav predviđen Ahtisarijevim planom, i ovlastiti zvaničnike EU na Kosovu, uključujući i planiranje grupa za misije ICO/EUSR i vladavine prava, da budu u većoj meri i aktivnije uključene u proces, uključujući i proveru nacrta, da bi paket bio spreman u predviđenom roku za uslovnu (nadziranu) nezavisnost. 9. Jasno predočiti Srbiji, u zvaničnim izjavama i kroz poruke poslate preko zemalja članica koje saosećaju sa njom, da napredak u Planu za stabilizaciju i pridruživanje i još više njen odnos sa EU bitno zavise od razrešenja kosovskog pitanja.\nNATO-u i zemljama članicama: 10. NATO treba da se konsultuje sa državama članicama o slanju novih trupa u kosovsku misiju (KFOR) da bi obezbedili da niko ko se suštinski protivi priznavanju uslovne (nadzirane) nezavisnosti Kosova ne raspoređuje kontingente do početka 2008. godine, i da njihov doprinos bude zamenjen nacijama koje su spremne da prihvate taj status. 11. Posle proglašenja uslovne (nadzirane) nezavisnosti Kosova i priznavanja od strane SAD-a i država članica EU, NATO treba da nastavi razvoj na Kosovu i ispuni zadatke koji su predviđeni Ahtisarijevim planom.\n12. Ako Savet NATO-a ne postigne dogovor o nastavku delovanja, SAD i one države članice koje su priznale nezavisnost Kosova treba da upotrebe svoje snage za izvršavanje važnih bezbednosnih zadataka.\nSekretarijatu UN-a i UNMIK-u: 13. Dozvoliti kosovskim institucijama da rade na pripremi za primenu Ahtisarijevog plana, uključujući usvajanje ustava i ostalih državotovrnih zakona od strane Skupštine.\n14. Odgovoriti na proglašenje uslovne (nadzirane) nezavisnosti Kosova i njegovo priznavanje od strane SAD-a i zemalja članica EU prebacivanjem odgovrnosti na dolazeće misije EU i blagovremenim povlačenjem UNMIK-a. Kosovskim liderima: 15. Usvojiti skupštinsku rezoluciju u kojoj se navodi da će:\na) Skupština tokom svog mandata raditi na usvajanju što je moguće većeg broja paketa državotvornog zakonodavstva predviđenog Ahtisarijevim planom;\nb) Skupština (ili, u zavisnosti od datuma izbora, očekivani naslednik Skupštine) formalno objaviti prihvatanje Ahtisarijevog plana i započeti tranzicioni period od 120 dana do uslovne (nadzirane) nezavisnosti na osnovu tog plana, posle 10. decembra 2007. godine; i\nc) Skupština očekuje da će vlada Kosova iskoristiti tranzicioni period od 120 dana da sa EU, NATO i državama članicama ovih organizacija koordinira strategiju za nezavisnu tranziciju, uključujući bezbednosni plan, i da im ponudi poziv da blagovremeno preuzmu uloge predviđene Ahtisarijevim planom, pre nego što uslovna nezavisnost stupi na snagu po isteku tranzicionog perioda od 120 dana (april/maj 2008).\nPriština/Beograd/Njujork/Brisel, 21. avgust 2007 This page in:


Zlatne devojke: Hvala Srbijo, naš vetar u leđa\nMondo\t02.10.2017 21:49\nOsvajačice evropskog zlata na veličanstvenom dočeku ispred Starog dvora pozdravilo više hiljada ljudi\nBojana Milenković sa zastavom Srbije, Teodora Pušić, Bjanka Buša, "densing kvin" Mina Popović, Slađana Mirković, Ana Bjelica, Jelena Blagojević, Tijana Malešević, Jovana Stevanović, Bojana Živković, Stefana Veljković, Brankica Mihajlović, MVP Evropskog prvenstva Tijana Bošković, a onda Zoran Terzić, čovek za čije se ime se vezuju sve osvojene medalje u srpskoj ženskoj odbojci, a nakon njega i kapiten Milena Rašić, ogrnuta trobojkom... Baš tim redom izašao je na balkon Skupštine grada Beograda tim odbojkašica Srbije po dolasku sa Evropskog prvenstva iz Azerbejdžana na kojem se okitio zlatnom medaljom.\nNjih je, zajedno sa članovima stručnog štaba, pozdravilo nekoliko hiljada okupljenih građana, koji su im sve vreme skandirali "Šampioni, šampioni".\nVećina devojaka veoma emotivno doživela je osvajanje najsjajnijeg odličja, ali i doček koji im je priređen, pa je nekolicina njih zaplakala kada su devojčice zapevale himnu Srbije "Bože pravde".\n"Hvala vam, divni ste, vi ste vetar u leđa, vi ste ono što nas izdvaja od drugi i stavlja na mesto gde smo. Idemo zajedno. Hvala", poručila je Tijana Malešević, dok je grlila Brankicu Mihajlović.\n"Teško je naći prave reči, sanjamo svi o ovome, hvala Srbiji i Republici Srpskoj", rekla je najbolji primač Evropskog šampionata.\n"Imale smo mnogo teških dana pre odlaska, ali smo uspele da igramo sve bolje kako je odmicalo prvenstvo... Svet je lep kada sanjamo, kaže Kiki, a nama kad je stvarnost...", navela je Brankica Mihajlović.\nKapiten Milena Rašić rekla je da je doček privilegija.\n"Dobro veče Beograde, dobro veče Srbijo! Hvala vam na podršci, ali hvala i devojkama koje su ovde i koje nisu sa nama, stručnom štabu i svima koji su bili uz nas. Hvala vam na ostvarenju sna, ovako nešto nema svako, ima samo Srbija".\nSelektor Zoran Terzić rekao je da vodi najbolje.\n"Ne znam da li ste svesni koliko nam znači vaša podrška i ljubav, jer sve što radimo u najvećem delu je posvećeno vama. Ali jednu stvar nemojte da zaboravite, bez obzira na rezultat, ove devojke uvek daju maksimum do zadnje kapi znoja, do zadnje kapi krvi. To imajte na umu uvek kada igraju i budite sigurni da vas nikada neće izneveriti", istakao je selektor koji nije mogao da sakrije sreću zbog uspeha.\n"Ljudi, uspeli ste da ga nasmejete", prekinula je Milena Rašić govor selektora, aludirajući na to što je selektor uvek ozbiljan i "namrgođen".\nStefana Veljković za kratko vreme dva puta se popela na terasu Starog dvora.\n"Nekako izgleda kao da je doček posle Olimpijskih igara u Rio de Žaneiru bio davno... A mi smo opet ovde", rekla je najbolji bloker EP u Azerbejdžanu.\n"Šta nas čini dobrim timom da osvajamo medalje? Jako dobra energija, timski rad, uvek smo tu jedna za drugu", rekla je Stefana Veljković, a zatim otkrila:\n"Više sam se tresla kad sam ulazila sad ovde na balkon, nego na teren na bilo kojoj utakmici... Ovo je zaista veličanstven doček. I ovo je čudesna generacija i, daćebog, biće još medalja", poručila je reprezentativka Srbije.\nDevojke su potom zagrljene zapevale na balkonu sa masom i zasluženo slavile veliki uspeh srpske odbojke.\nOne su zahvalile Srbiji na podršci, a Srbija njima još više što nas čine srećnima!


Crna Gora nastavila sa reformama i rezultatima u finansijskim poglavljima | Support4Partnership\nCrna Gora nastavila sa reformama i rezultatima u finansijskim poglavljima\nCrna Gora je u proteklom periodu nastavila sa reformama u finansijskim poglavljima, što je evidentirano i u ovogodišnjem Izvještaju Evropske komisije. Donošenjem paketa podrške privredi i građanima, kao i značajnom finansijskom podrškom EU, Vlada Crne Gore je pravovremeno preduzela adekvatne mjere u smanjenju negativnih posljedica pandemije koronavirusa, ocijenjeno je na sastanku Pododbora za ekonomska i finansijska pitanja i statistiku.\nNa 14. sastanku ovog Pododbora između Crne Gore i Evropske unije, koji je održan online, a koji pokriva ekonomska i finansijska pitanja i izazove, kao i politike u okviru poglavlja 17, 18, 32 i 33, predstavnici crnogorskih nadležnih institucija su upoznali predstavnike EK sa aktivnostima sprovedenim u prethodnom periodu u ovim oblastima.\nNačelnik Odsjeka za sektorske politike EU u Kancelariji za evropske integracije, Andrej Orlandić je zahvalio na podršci EU iskazanoj posebno tokom pandemije, ali i porukama sa nedavno održanog samita EU – Zapadni Balkan koji je potvrdio nepodijeljenu posvećenost Unije procesu evropske integracije regiona.\nOn je informisao kolege iz EK o četvrtom i petom paketu pomoći koje je Vlada donijela u periodu od prethodnog sastanka Pododbora, a koji su usmjereni na podršku ugroženim kategorijama stanovništva, kao i za održavanje likvidnosti domaćih preduzeća i održavanje nivoa zaposlenosti, uz dodatnu podršku privredi uoči turističke sezone.\nOrlandić se osvrnuo i na posljednji izvještaj EK, izrazivši zadovoljstvo što je u dva, od četiri poglavlja obuhvaćena ovim pododborom, konstatovan napredak.\nUpoznao je sagovornike sa aktivnostima u poglavljima pokrivenim Pododborom, među kojima su Program ekonomskih reformi 2021-2023, Revidirane smjernice za makroekonomsku i fiskalnu politiku za period 2021-2023, Godišnji plan zvanične statistike za 2021. godinu, Konsolidovani izvještaj o upravljanju i unutrašnjim kontrolama u javnom sektoru Crne Gore za 2020. godinu, Uredba o uspostavljanju interne revizije u javnom sektoru, te Zakon o budžetu Crne Gore za 2021. godinu.\nIstakao je da Crna Gora ostaje posvećena ispunjavanju preostalih obaveza iz pregovaračkih poglavlja 17 - Ekonomska i monetarna unija, 18 - Statistika, 32 - Finansijski nadzor i 33 - Finansijske i budžetske odredbe, s ciljem unapređenja stanja i dostizanja pune spremnosti za članstvo u EU.\nDržavni sekretar u Ministarstvu finansija i socijalnog staranja, Branko Krvavac je predstavio dosadašnje rezultate u dijelu konsolidacije javnih finansija i unaprjeđenju fiskalnih pokazatelja u 2021. godini.\nOn je predočio dalje planove kada je u pitanju ekonomska politika Vlade u srednjem roku i program Evropa sad!, koji sadrži niz novih mjera poreske politike usmjerenih na stvaranje uslova za unaprjeđenje životnog standarda zaposlenih i smanjenje poreskog opterećenja na rad, a sve s ciljem stvaranja preduslova za dugoročno održiv ekonomski rast i razvoj, usmjereno ka stabilnosti javnih finansija kao jednog od najznačajnijih preduslova za to.\nPredstavnica Ministarstva finansija i socijalnog staranja i rukovoditeljka Pododbora, Bojana Bošković je zahvalila kolegama iz Evropske komisije na saradnji tokom pripreme sastanka Pododbora i izrazila očekivanje da će on biti prilika da se razmijene informacije o realizovanim aktivnostima u oblastima za koje je ovaj Pododbor nadležan, kao i da, od kolega iz EK dobijemo dodatne sugestije i smjernice EK koje su od posebnog značaja za nastavak sprovođenja reformi.\nOna je posebno istakla ostvareni napredak u oblasti ekonomskih kriterijuma, što će se reflektovati i kroz ovogodišnji Program ekonomskih reformi, koji će do kraja januara biti upućen Evropskoj komisiji.\nPredstavnik Komisije u Generalnom direktoratu za susjedsku politiku i pregovore o proširenju, Šištof Zurek istakao je snažnu podršku EU Crnoj Gori i njenim evropskim aspiracijama. On je istakao nedavne primjere posvećenosti EU – posjetu predsednice Evropske komisije Fon der Lejen, Samit na Brdu i, u ekonomskom kontekstu, prošlogodišnje usvajanje Ekonomskog i investicionog plana za Zapadni Balkan, koji je nedavno upotpunjen IPA-om III.\nOn se osvrnuo na Izvještaj za Crnu Goru, potvrđujući da dokument još jednom daje detaljan pregled stanja i jasne preporuke za napredak na putu ka EU za sva pregovaračka poglavlja, uključujući i teme o kojima se raspravljalo na sastanku Pododbora.\n„Ekonomija Crne Gore bilježi snažan oporavak u 2021. godini, podstaknut oživljavanjem turizma koji je brži od očekivanog, povećanjem izvoza i jačom privatnom potrošnjom“, napomenuo je Zurek, ističući da su za ublažavanje makroekonomskih rizika potrebne kredibilne fiskalne strategije, kao i strategije duga.\nŠef Jedinice u Generalnom direktoratu za ekonomska i finansijska pitanja Uve Stam se osvrnuo na ekonomsku situaciju, s posebnim akcentom na uticaj Kovid – 19 pandemije.\nOn je pohvalio ostvareni napredak u pojedinim finansijskim poglavljima koji je notiran u ovogodišnjem Izvještaju o Crnoj Gori i ukazao na potrebu usvajanja nove fiskalne strategije u cilju jačanja javnih finansija i smanjenja javnog duga. Osnivanje Fiskalnog savjeta bi pomoglo učvršćivanju transparentnosti i implementaciji fiskalnih pravila.\nTakođe je pozdravio uložene napore u dijelu poslovnog okruženja, dodajući da su potrebne dalje aktivnosti, uključujući tu i sektor turizma.


USPRS najavio Svetosavski protest u Domu sindikata – Gradskibiro.rs\nUSPRS najavio Svetosavski protest u Domu sindikata\nBEOGRAD, 24. januar 2017 (gradskibiro.rs) – Unija sindikata prosvetnih radnika Srbije (USPRS) održaće sutra u podne Svetosavski protest u Domu sindikata na kome će predstavnici tog sindikata razgovarati o tome kako će ubuduće taj sindikat izražavati nezadovoljstvo zbog nagomilanih problema u prosveti.\nPredsednica USPRS Jasna Janković istakla je da predstavnici vlasti u Srbiji reaguju samo na pomen štrajka i protesta.\n“Nismo u štrajku zato nas nisu pozvali da radimo na Zakonu o osnovama sistema obrazovanja i vaspitanja, da smo u štrajku verovatno bi to uradili. Ma koliko mi želeli akademski i intelektualnoi da razgovaramo sa predstavnicima vlasti, nekako se oni oglušuju o to i reaguju samo na pomen štrajka, protesta, javnog okupljanja”, rekla je Janković na konferenciji za novinare.\nPrema njenim rečima, problemi u prosveti se nagomilavaju, a malo njih se rešava.\nfoto: gradskibiro.rs / Marko Rupena\nJasna Janković je rekla da predstavnici USPRS nisu bili pozvani da učestvuju u radu na izmenama i dopunama Zakona o osnovama sistema obrazovanja i vaspitanja, odnosno da će tek moći da učestvuju u javnoj raspravi.\n“Obećano nam je da ćemo tekst zakona moći da vidimo naredne nedelje. Tako su sindikati postali isključivo deo javne rasprave o zakonu a nikako socijalni partner koji bi trebao da da svoje primedbe”, navela je ona.\nJasna Janković je kazala da će predstavnici USPRS insistirati da zakon bude dobar i po meri onih koji rade u obrazovanju, ali i djaka.\n“To znači da zakon bude jasan i da njegove mere ne budu preklapane sa drugim zakonima…što sve dovodi do nesporazuma i nesuglasica i sudskih sporova”, dodala je ona.\nKako je rekla insistiraće se na evropskim normama – da se broj učenika kako je predvidjeno Stragijom obrazovanja do 2020. godine svede na 25 učenika po odeljenju i da nastavnici dobiju status službenih lica.\nPrema njenim rečima, škole bi zakonom trebalo i da dobiju autonomiju i da same odrede kada će se časovi zbog produženog raspusta nadoknaditi..\nOna je kritikovala i najave ministra da će mandat direktora škola biti neograničen i dodala da jačanje lokala znači “politizaciju škola”.\n“Većina onih u školskom odboru moraju biti prosvetni radnici. Oni preuzimaju odgovornost time što odredjenu osobu predlažu za mesto direktora. Svako drugo rešenje u zakonu jeste pogrešno…”, rekla je ona.\nDobrivoje Marjanović iz USPRS je govoreći o tehnološkim viškovima u školama rekao da je prošle godine izvršeno 6.000 preuzimanja i da je ukrupnjeno 1.600 normi.\n“Ove godine je zaživeo novi informacioni sistem (Dositej). Odjednom je izniklo nekih 8.000 radnih mesta koja su se krila u prethodnoj godini. Radna grupa je održala niz sastanaka. Tehnolškog viška je 19. septembra bilo 4.845. A trenutno je 2.450, što će reči skoro 2.400 preuzimanja je uradjeno do 31. decembra”, kazao je on.\nMarjinović je rekao da je preuzimanje konstantan proces i da su od tada do danas brojke promenjene.\nOn je rekao da Centralna radna grupa radi nekada u nekompletnom sastavu i konstatovao da inspekcija po prijavi Radne grupe često ne izlazi na teren.\n“Nadlžni se pravdaju time da na terenu imaju manjak republičkih inspektora”, naveo je on i dodao da je indikativno da direktori iako su untvrdjene nepravilnosti u njihovom radu niu snosili nikakvu odgovornost zbog onog što nisu uradili.\nOn je rekao da će u sistemu sigurno biti radnika koji neće moći da budu zbrinuti i da su za njih iz ministarstva najavljene otpremnine.


Voštani Tramp stiže u „Diznilend“ - Sputnjik Srbija\n12:27 25 Septembar 2020\nUdarna vest: EULEKS upao sa dugim cevima: Akcija hapšenja veterana OVK\nVoštani Tramp stiže u „Diznilend“\n17:49 09.11.2016 (osveženo 17:53 09.11.2016) Preuzmite kraći link\nVoštana figura novoizabranog američkog predsednika Donalda Trampa pojaviće se u najvećem tematskom zabavnom parku na svetu „Diznivorld“, koji se nalazi u Orlandu u američkoj državi Floridi.\nFigura napravljena pomoću pokretnih elemenata pridružiće se kolekciji voštanih figura američkih lidera u „Sali predsednika“, koje se u tematskom parku „Čarobno kraljevstvo“ nalazi od 1971. godine, prenosi televizija „Njuz 13“.\nNa zvaničnom sajtu parka saopšteno je da će park biti zatvoren od 17. januara do 29. juna 2017. zbog obnove.\nRepublikanac Donald Tramp pobedio je na izborima za predsednika SAD. Kandidat za predsednika Demokratske partije Hilari Klinton pozvala je Trampa i priznala poraz na predsedničkim izborima.\nzabavni park, Sala predsednika, Diznivorld, voštana figura, Donald Tramp\n12:20 EULEKS upao sa dugim cevima: Akcija hapšenja veterana OVK\n12:11 Bečić: Biće više parlamentarnih istraga, javnost da učestvuje u kontroli vlasti\n12:10 Temperaturni kolaps pred nama: Upozorenje za ceo Balkan – ovo je tek početak


Ovim značajnim priznanjem, koje dodeljuje prestižni britanski magazin "World Finance" još jednom je potvrđen izuzetno visok kvalitet poslovanja, a nagradu je tokom trajanja Svetskog ekonomskog foruma u Davosu, koji okuplja svetsku političku i poslovnu elitu, u ime BK grupe, čiji je predsednik Bogoljub J. Karić, primio Dragomir J. Karić.\nSimon i Dragomir Karic sa nagradama u Davosu\n- Kao i uvek Karići su prisutni tamo gde su najbolji. Naši veliki projekti širom sveta izazvali su veliku pažnju najvećih biznismena i predsednika država. Srbija je, smem slobodno da kažem, danas tigar u jugoistočnoj Evropi na čelu sa predsednikom Aleksandrom Vučićem i korporacijama poput BK grupe, čiji je osnivač i utemeljivač Bogoljub Karić i gde već rade i najmlađe generacije Karića. U izgradnji se rukovodimo visokim standardima i inovativnom tehnologijom, odnosno svime što je neophodno za život i stvaranje jednog modernog čoveka ne za 21. vek već za 22. vek! - istakao je Dragomir J. Karić.\nMinsk World, najveci gradjevinski poduhvat u Evropi koji realizuje BK grupa\nNebojsa Karic, naslovna strana World Finance


July 01, 2022, 02:38:51 am\nPages: 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285 1 ... 24 25 26 27 28 29 30 31 32 33 34 35  37 38 39 40 41 42 43 44 45 46 47 48 ... 285 Go Down\nAuthor Topic: Dešavanja u Avganistanu (Read 376031 times)\n« Reply #525 on: October 13, 2010, 06:39:14 am »\nU napadima u Avganistanu poginulo deset civila\nU raketnom napadu na istoku Avganistana poginulo je šest civila, dok je u bombaškom napadu na jugu te zemlje poginulo još četvoro, izjavili su danas zvaničnici.\nU saopštenju iz avganistanskog Ministarstva unutrašnjih poslova navodi se da je raketa, koju su ispalili osumnjičeni talibanski militanti, pogodila vozilo u pokretu u oblasti Jahjakel u provinciji Paktika.\nOd eksplozije su poginula dva deteta, jedna žena i tri muškaraca.\nLokalni zvaničnici izjavili su da su od eksplozije bombe, postavljene kraj puta u oblasti Šah Džoj u provinciji Zabul, poginula četiri civila, dok su dva povređena.\nPrema podacima Ujedinjenih nacija, u prvoj polovini ove godine u Avganistanu je poginulo više od 1.200 civila, dok ih je gotovo 2.000 ranjeno.\nU poređenju sa istim periodom 2009. godine, to je porast civilnih žrtava za 31 odsto.\n« Reply #526 on: October 13, 2010, 10:01:00 am »\nStrategija NATO-a trpi neuspeh\nStrategija NATO-a u antinarkotičkom pravcu u Avganistanu trpi potpuni neuspeh, izjavio je direktor Federalne službe za kontrolu prometa narkotika RF Viktor Ivanov na savetovanju o suprotstavljanju nezakonitom prometu narkotika u akvatorijumu Kaspijskog mora.\nOdustavši pre godinu dana od uništavanja useva narkotika, severnoatlantska alijansa je proglasila za prioritetni zadatak uništavanje narkolaboratorija. Ipak ove godine je uništeno svega dve hiljade hektara narkouseva, a broj laboratorija je skočio u odnosu na 2008. godinu da i po puta do 425, rekao je Ivanov.\n« Reply #527 on: October 15, 2010, 11:59:36 am »\nNovac za izgradnju Avganistana odlazi u ruke talibana\nVeliki deo novca američke vojske i međunarodnih donatora, namenjen izgradnji i socijalnim projektima u Avganistanu, završava u rukama pobunjenika, kažu izvođači radova i seoske starešine u ovoj zemlji.\nPojedine kompanije i radnici na razvojnim projektima kažu da su primorani da deo svoje zarade daju pobunjenicima kako bi zaštitili svoje osoblje, projekte i opremu, a na isti problem žale se i starešine iz tradicionalnih lokalnih saveta zaduženih za razvoj, koji dobijaju novac za manje projekte u selima, javio je Rojters.\n"Upoznati smo sa ovakvim izveštajima.... Ugovaranje o izvođenju radova je svakako deo borbe protiv pobunjenika. Ovi incidenti će biti ispitani, a mi imamo mere kojima ćemo pokušati da ih sprečimo", izjavio je major Džoel Harper, portparol međunarodnih snaga u Avganistanu na čelu sa NATO (ISAF).\nHumanitarna organizacija američke vlade USAID je saopštila da je svesna opasnosti koju donosi rad u ovakvim oblastima i da radi na njihovom suzbijanju, kao i da ispituje svaki navod o tome da njen novac dospeva do talibana.\nAlijansa pretežno zapadnih zemalja, koje podržavaju predsednika Hamida Karzaija i koje su na teritoriji Avganistana rasporedile skoro 150.000 vojnika, potrošile su, od zbacivanja talibana sa vlasti u Kabulu krajem 2001. godine, više stotina miliona dolara na pomoć i izgradnju infrastrukture u ovoj zemlji.\nTalibani redovno napadaju dostavne konvoje i razvojne projekte, kao i vojne mete, ali njihov portparol Zabihulah Mudžahid poriče da ova grupa uzima novac od izvođača radova, ističući da to čine drugi elementi pod imenom talibana kako bi ih oklevetali.\n23052_avganistan111-reuter_f.jpg (44.12 KB, 470x270 - viewed 144 times.)\n« Reply #528 on: October 15, 2010, 12:02:49 pm »\nGejts: SAD će pomoći pomirenju s talibanima\nSjedinjene Američke Države će učiniti sve što je potrebno da podrže napore avganistanskog predsednika Hamida Karzaija za pomirenje s talibanima, izjavio je danas američki sekretar za odbranu Robert Gejts.\n"Oduvek smo govorili da pomirenje mora biti deo rešenja za Avganistan i učinićemo sve što možemo da podržimo taj proces", rekao je šef Pentagona.\nGejts je izjavu dao na zajedničkoj konferenciji za novinare sa državnom sekretarkom SAD Hilari Klinton u Briselu.\nKlintonova je rekla da SAD za sada nisu spremne da daju bilo kakvu procenu mogućeg procesa pomirenja i dodala da je reč o "složenom naporu koji je tek započeo".\nNeimenovani viši zvaničnik NATO-a juče je rekao da međunarodne koalicione snage u Avganistanu već rade na pomaganju kontakata visokih talibanskih zvaničnika i avganistanske vlade, uključujući omogućavanje bezbednog prolaska za talibane na razgovore u Kabul, prenela je agencija Rojters.\nGeneralni sekretar NATO-a Anders Fog Rasmusen izjavio je ranije danas u Briselu da je Alijansa voljna da pruži praktičnu pomoć predsedniku Karzaiju u naporima da obezbedi pomirenje s talibanima.\n10613_robert-gejts-afp_f.jpg (17.36 KB, 470x270 - viewed 143 times.)\n« Reply #529 on: October 16, 2010, 07:26:02 am »\nU napadu stradalo šest civila, preminuo francuski vojnik\nŠestoro civila poginulo je danas u eksploziji koja se dogodila na jugoistoku Avganistana, dok je jedan francuski vojnik preminuo od povreda koje je juče zadobio.\nPolicijski zvaničnici su saopštili da su civili stradali pošto je pored njihovog vozila eksplodirala bomba postavljena pored puta u blizini Kalata, glavnog grada provincije Zabul, javila je agencija AP.\nBroj smrtnih slučajeva među civilima od početka rata u Avganistanu 2001. godine raste.\nUjedinjene nacije smatraju da su za najveći broj ovih slučajeva odgovorni pobunjenici, ali civilno stanovništvo strada i u vojnim operacijama NATO-a.\nPrema nedavno objavljenom izveštaju svetske organizacije, u Avganistanu je samo od januara do juna ove godine ubijeno više od 1.200 civila.\nJelisejska palata je saopštila da je francuski vojnik podlegao povredama koje je zadobio juče na istoku zemlje, javio je Rojters.\nPrema podacima kojima raspolaže britanska agencija, u Avganistanu je od početka invazije, pod vođstvom Sjedinjenih Američkih Država, poginulo ukupno 2.158 stranih vojnika.\nViše od polovine ukupnog broja nastradalih su američki vojnici (1.334), dok je francuska vojska do sada imala 50 žrtava.\n« Reply #530 on: October 27, 2010, 12:33:06 pm »\nRusi ponovo u Avganistanu?\nSvi britanski listovi danas razmatraju mogućnost da se Rusija, prvi put od povlačenja Crvene armije 1989. godine, makar posredno uključi u intervenciju NATO u Afganistanu.\nTako Gardijan, kako prenosi BBC, piše da zvaničnici NATO razmatraju "moguće vidove saradnje" i kažu da bi Rusija mogla da obezbedi helikoptere i obuku za avganistanske pilote i pomoć u obuci tamošnjih snaga bezbednosti.\nPominje se i pojačana saradnja u borbi protiv droge, u oblasti bezbednosti granica i u tranzitu i snabdevanju snaga NATO preko srednjoazijskih država Kirgizije i Tadžikistana, jer je predsedniku Medvedevu stalo da poboljša odnose sa Zapadom posle zategnutosti nakon ruske vojne intervencije u Gruziji 2008. godine.\nZvaničnici NATO ocenjuju da će predstojeći samit alijanse i Rusije u Lisabonu idućeg meseca pokazati rešenost severnoatlantskog saveza i Rusije da prevaziđu razlike iz prošlosti i da postignu konsenzus u "strategiji bezbednosti za 1. vek".\n"Što se evropskih lidera tiče, oni moraju na umu da imaju dve stvari: Amerikanci će se iz sopstvenog interesa truditi da umanje približavanje Evrope i Rusije, a ako Evropa želi da na ovaj način ojača šanse Medevdeva na ruskim predsedničkim izborima 2012, male su šanse da će u tome uspeti", ocenjuje Garadijan.\nPentagon razmišlja da vojsku upotrebi kao obezbeđenje\nSAD razmatraju mogućnost da pripadnike nekih borbenih jedinica u Avganistanu zaduže poslovima obezbeđenja, ukoliko avganistanski predsednik Hamid Karzai bude ustrajao u naporima da zabrani rad privatnim kompanijama koje pružaju\ntakve usluge, izjavio je portparol Pentagona Dejvid Lapan.\nOn je dodao da vojska dosad nije zapazila nikakav poremećaj u aktivnostima na razvojnim projektima, kojima je potrebno obezbeđenje. Karzaijev plan bi mogao da ugrozi projekte pomoći vredne milione dolara, koje finansiraju SAD.\n"Ali nastojaćemo da vidimo, ako ne mogu više da imaju privatno obezbeđenje, kako da se to nastavi korišćenjem drugih sredstava, ili će te aktivnosti morati biti obustavljene ili smanjene", rekao je Lapan na konferenciji za štampu.\nNa pitanje da li se razmatra mogućnost da američke trupe uskoče na mesto privatnih firmi, on je rekao: "To je svakako jedna od mogućnosti". U to bi mogle da budu uključene trupe koje štite infrastrukturu u blizini vojnih baza.\n62917_103-afp-yuri-cortez_f.jpg (29.89 KB, 470x270 - viewed 129 times.)\n« Reply #531 on: October 27, 2010, 12:35:18 pm »\nGorbačov: NATO ne može da pobedi u Avganistanu\nPoslednji predsednik Sovjetskog Saveza Mihail Gorbačov upozorio je danas NATO da je pobeda u Avganistanu nemoguća, i naveo da američke trupe nemaju drugu alternativu nego da se povuku i izbegnu novi Vijetnam, prenosi BBC.\nGorbačov je povukao ruske snage iz Avganistana pre više od 20 godina, nakon desetogodišnjeg rata. On je pohvalio odluku američkog predsednika Baraka Obame da naredne godine otpočne povlačenje trupa, i ujedno naglasio da će Sjedinjene Američke Države morati da se bore kako bi se izvukle iz te situacije.\n"Pobeda u Avganistanu je nemoguća. Obama je u pravu u vezi povlačenja vojske, bez obzira koliko će to teško biti", rekao je on u intervjuu BBC-u.\nSovjetski savez je, prema njegovim rečima, pre povlačenja iz Avganistana sklopio dogovor sa Iranom, Indijom, Pakistanom i SAD.\n"Nadali smo se da Amerikanci neće prihvatiti dogovor koji smo postigli sa vlastima u Kabulu, a to je da će Avganistan biti neutralna, demokratska država koja će imati dobre odnose sa svojim susedima, ali i sa SAD i Sovjetskim Savezom", objasnio je Gorbačov.\nOn je naveo da su Amerikanci tvrdili da podržavaju taj dogovor i istovremeno obučavali vojsku, "istu onu koja danas teroriše Avganistan i sve više i više Pakistan". Zbog toga će, kako je rekao, američkim trupama biti teško da se izvuku iz pomenute situacije.\n"Ali, koja je alternativa tome – još jedan Vijetnam? Poslati 500.000 vojnika? To neće upaliti", rekao je Gorbačov i dodao da jedino što NATO može da postigne je da pomogne vlastima u Kabulu da stanu na svoje noge i izgrade novo društvo nakon rata.\nIzvor: L. Tomić/Blic online\n47134_mihail-gorbacov01-fonet-fonetap_f.jpg (26.55 KB, 470x270 - viewed 127 times.)\n« Reply #532 on: October 27, 2010, 12:57:59 pm »\nOvog meseca već 50. žrtva iz redova NATO-a u Avganistanu\nU Avganistanu je ovog meseca pala 50. žrtva koalicionih\nsnaga koje predvode NATO i Sjedinjene Američke Države.\nKomanda NATO snaga u Avganistanu je danas saopštila da je u istočnom delu te zemlje u nedelju ubijen jedan pripadnik koalicionih snaga Alijanse, ali ništa preciznije nije navedeno, javila je američka agencija AP.\nU subotu je ubijen jedan danski vojnik iz sastava NATO- a, koji je stradao kada je kod mesta Bridzar, u avganistanskoj provinciji Helmand, pucano na patrolu koalicionih snaga.\nDanas je u severnom delu Avganistana, u gradu Pul-e- Kumriju, glavnom centru provincije Baglan, bombaš samubica pokušao da napadne konvoj koalicionih snaga, ali je samo sebe digao u vazduh dok drugih žrtava nije bilo, saopštio je predstavnik guvernera te provincije.\nU subotu, u zapadnoj avganistanskoj provinciji Herat, četiri napadača samoubice u automobilu, natovarenom eksplozivom, bili su jedine žrtve napada na jednu bazu koalicionih snaga, naveo je AP.\nPrema danas saopštenim podacima, u Avganistanu je od 2001. do sada poginulo 2.169 pripadnika koalicionih snaga.\nNajviše žrtava ima iz SAD - 1.348, zatim iz Velike Britanije (341), Kanade (152), Francuske (50), Nemačke (44), Danske (38),Italije (34), Španije (30), Holandije (24) i još 108 vojnika iz drugih zemalja članica koalicionih snaga.\nOd oko 150.000 stranih vojnika u Avganistanu najviše ih je iz SAD, oko 100.000, dok su ostali iz drugih zemalja članica koalicionih snaga.\n« Reply #533 on: October 29, 2010, 02:06:18 pm »\nFrancuske snage se povlače iz Avganistana 2011?\nPovlačenje francuskih vojnika iz Avganistana moglo bi da počne početkom 2011, izjavio je danas francuski ministar odbrane Erve Moren i podvukao da ta odluka "nema apsolutno nikakve veze" s jučerašnjim pretnjama Osame bin Ladena Francuskoj.\nU izjavi za radio RTL, Moren je rekao da bi u 2011. godini avganistanskim snagama trebalo da bude predata kontrola nad nizom oblasti u Avganistanu.\n"U tom trenutku, moći će da počne povlačenje savezničkih snaga iz Avganistana", istakao je francuski ministar.\nOn je dodao da je takav plan povlačenja odredio i predsednik Sjedinjenih Američkih Država Barak Obama i podsetio da bi prvi američki vojnici trebalo da napuste Avganistan 2011.\nLider terorističke organizacije Al kaida pozvao je juče Francusku da povuče svoju vojsku iz Avganistana i zapretio njenim građanima novim napadima.\nU audio poruci objavljenoj na televiziji Al Džazira, Bin Laden je rekao da muslimani imaju pravo da odgovore nasiljem na zabranu nošenja islamskog vela u Francuskoj i pozdravio otmicu grupe francuskih građana u Nigeru.\nOgranak Al kaide u islamskom Magrebu preuzeo je odgovornost za otmicu petoro Francuza 16. septembra u Nigeru u jednom mestu u blizini rudnika uranijuma, a pretpostavlja se da su oni prebačeni u susedni Mali.\nU Avganistanu je raspoređeno oko 3.750 francuskih vojnika.\n« Reply #534 on: November 11, 2010, 11:55:07 am »\nU Avganistanu neće biti ruskih vojnika\nRusija u Avganistan neće slati ni vojna lica, ni vojne stručnjake radi održavanja tehnike i obučavanja avganistanskog personala, izjavio je stalni predstavnik Rusije pri NATO Dmitrij Rogozin. Osim toga, Moskva želi da dobije detaljne informacije o strategiji izlaska NATO iz Avganistana i predaje odgovornosti lokalnim vlastima. Ova pitanja će se razmatrati na samitu Rusija-NATO 20. novembra u Lisabonu.\n« Reply #535 on: November 13, 2010, 05:05:43 pm »\nDesetoro poginulih u bombaškom napadu u Avganistanu\nDeset osoba, među kojima troje dece, poginulo je danas u bombaškom napadu na severu Avganistana, dok je osam pobunjenika ubijeno kada je grupa napadača pokušala da upadne u jednu od najvećih baza NATO u istočnom delu zemlje.\nEksplozivna naprava sakrivena u jednom motoru aktivirana je u severnoj provinciji Kunduz u jednoj ulici u distriktru Imam Sahib koja je bila prepuna ljudi, javio je AP.\nBomba je eksplodirala u trenutku kada je ulicom prolazilo vozilo policijskog zvaničnika Mohamada Manana, koji je takođe stradao u napadu, u kojem je poginulo još devet ljudi.\nPortparol pokrajinske vlade Nangahar Ahmad Zija Abdulzai izjavio je da su u napadu na bazu NATO na istoku zemlje ubijena osmorica napadača, uključujući dvojicu koji su nosili prsluke sa eksplozivom.\nTalibani su preuzeli odgovornost za drugi napad u periodu od šest meseci na ovu bazu u blizini grada Džalalabada. Portparol talibana Zabiulah Mudžahid izjavio je da je u današnjem napadu učestvovalo 14 napadača, a da je njih 11 ubijeno.\nNATO je saopštio da su napadači pucali na bazu, ali za sada nema izveštaja ranjenima ili stradalima među avganistanskim i stranim trupama. Baza se nalazi 120 kilometara istočno od Kabula na glavnom putu između prestonice Avganistana i granice sa Pakistanom.\n« Reply #536 on: November 15, 2010, 08:55:16 am »\nNajmanje 11 mrtvih u više napada u Avganistanu\nNajmanje 11 ljudi, među kojima pet vojnika NATO i tri avganistanska policajca, poginulo je danas u više napada u Avganistanu, saopštili su NATO i lokalni zvaničnici.\nTri pripadnika koalicionih snaga su poginuli u napadu pobunjenika na istoku, a dva u odvojenim eksplozijama na jugu Avganistana, saopštio je NATO, ne navodeći druge informacije.\nOvim se broj pripadnika koalicionih snaga koji su poginuli u Avganistanu ovog meseca popeo na 31, preneo je AP.\nU napadu pobunjenika u provinciji Uruzgan na jugu Avganistana poginula su tri avganistanska policajca kada je njihovo vozilo naletelo na bombu postavljenu na putu, izjavio je guverner Hudi Rahim.\nDva policajca su ranjena u eksploziji u distriktu Tarin Kot, rekao je Rahim.\nU eksploziji bombe pričvršćene za jedan motorcikl na pijaci u distriktu Spin Bodlak u provinciji Kandahar, istočno od pakistanske granice, poginule su dve osobe, a ranjeno 10, izjavio je predstavnik lokalne vlasti Abdul Gani.\nU prestonici provincije Nangahar Džalalabadu eksplodirala je bomba postavljena na jedna kolica pri čemu je poginuo jedan čovek, a ranjeno devet ljudi, među kojima šestoro dece i dve žene, saopštilo je ministarstvo unutrašnjih poslova.\nNajnoviji napadi pokazuju da borbeni duh ekstremista nije slomljen i pored povećanja broja američkih vojnika i slanja više vojne opreme, ocenila je američka agencija.\nU Avganistanu je trenutno raspoređeno oko 150.000 stranih vojnika.\n« Reply #537 on: November 15, 2010, 09:08:29 am »\n„Tranzicija” za Avganistan\nNa NATO samitu u Lisabonu će biti objavljeno da počinje povlačenje, ali da američki i koalicioni vojnici neće skoro otići\nObamina vlada i njeni NATO saveznici će do kraja nedelje saopštiti da je u Avganistanu postignut dovoljan napredak da bi do proleća počelo prepuštanje pojedinih delova zemlje lokalnoj vojsci i policiji, znatno ranije nego što će, u julu, početi povlačenje američkih trupa.\nOvo otkriva „Vašington post” pozivajući se na neimenovane američke i evropske funkcionere, upućene u pripreme NATO samita u Lisabonu, na kome će, idućeg petka i subote, glavni posao biti usvajanje novog strateškog koncepta vojnog saveza sa 28 članica.\nSamitu će, po prvi put, prisustvovati i jedan šef ruske države: dolazak predsednika Medvedeva na skup lidera zapadne alijanske će, prema najavama, doneti „novo razumevanje” između Rusije, kao neslednice Sovjetskog Saveza, i zapadnog pakta osnovanog prvensteno zato da parira „sovjetskoj pretnji”.\nAvganistan, kao prva kopnena operacija NATO u istoriji (njegov prvi rat je bio bombardovanje SR Jugoslavije 1999.), biće druga po važnosti tačka dnevnog reda, s obzirom na činjenicu da su partneri Amerike u tom ratu započetom još 2001, nestrpljivi da tamo ili radikalno smanje svoj angažman, ili se, u odstustvu bilo kakve podrške javnog mnjenja kod kuće za ovaj rat, potpuno povuku.\nOno što će, prema američkom listu, biti obelodanjeno u Lisabonu, to je početak „tranzicije”, što podrazumeva da će povlačenje početi, ali da strane trupe neće odmah otići. Zadati rok za tako nešto je tek 2014, pod uslovom da u međuvremenu sve bude teklo po planu.\nU Avganistanu je danas oko 100.000 američkih i 40.000 savezničkih vojnika, iz 50 zemalja, od kojih nisu sve NATO članice, poput bivših jugoslovenenskih republika Makedonije i Crne Gore.\nOvako „elastična” poruka – o istovremenom povlačenju i ostajanju – treba, kako se ovde ocenjuje, da zadovolji sve: da smiri saveznike ali i da talibanima uputi poruku da ne žure da proglase sopstvenu pobedu, jer se rat nastavlja, iako iz Avganistana sve češće stižu vesti o tome da NATO trupe pružaju zaštitu pobunjeničkim vođama prilikom njihovih putovanja u Kabul na, zasad preliminarne, mirovne pregovore sa predstavnicima vlade predsednika Hamida Karzaija.\nU Beloj kući će, inače, idućeg meseca početi novo „strateško razmatranje” situacije na avganistanskom frontu, godinu dana pošto je odlučeno da se, slanjem dodatnih 30.000 vojnika, pojača ratni angažman. Kako se najavljuje, general Dejvid Petreus će tom prilikom izvestiti u napretku koji je postignut, i koje se pre svega odnosi na likvidaciju značajnog dela talibanskog vođstva, stabilizaciju prilika na jugu Avganistana, jačanje lokalnih bezbednosnih snaga i pomirenje sa jednim delom pobunjenika.\nDrugi međutim vide nešto drugačiju sliku prilika u „grobnici imperija”: da su talibani ojačali i da realnog napretka nema, niti ima uslova da se postigne. Kakvu ćete sliku o ratu dobiti zavisi od toga „za koji se deo slona držite”, navodi „Vašington post” reči jednog funkcionera američkih obaveštajnih službi. Na vojnom terenu ima izvesnih uspeha, ali u drugim oblastima situacija je mnogo komplikovanija, navodi ovaj funkcioner, sasvim sigurno dobro upućen u avganistanske prilike.\nVođama NATO će na skupu u Lisabonu svakom slučaju biti predočena detaljna slika avganistanskog rata – učiniće to lično general Petraus – a samit će doneti „političku odluku” o početku „tranzicije”, dok će njena razrada zavisiti od konkretne situacije na terenu.\nUprkos tome, očigledno je da je zapadni savez, posle devet godina ratovanja, zaključio da mu nema drugog izlaza – nego da počne da traži izlaz.\n« Reply #538 on: November 17, 2010, 07:28:55 am »\nKanada povlači trupe iz Avganistana\nKanada će iduće godine povući borbene jedinice iz Avganistana, a ostaće samo oficiri i vojnici za obuku, saopštila je danas vlada u Otavi. Od 2011 do 2014. godine Kanađani će biti samo deo NATO misije za obuku.\nSadašnji kanadski kontingent u Avganistanu broji 2.800 vojnika i oficira čija je baza u opasnoj južnoj provinciji Kandahar. Od početka rata u toj zemlji, poginulo je više od 150 Kanađana.\n"Borbena misija biće okončana 2011. ali će Kanada nastaviti da igra važnu ulogu u naporima za izgradnju bolje i stabilne budućnosti Avganistana", izjavio je ministar inostranih poslova Lorens Kanon.\n"Od početka misije Kanada je sa svojim partnerima pomogla u obuci više od 50.000 pripadnika agvanistanskih snaga. Buduća neborbena misija doprineće ostvarenju zajedničkog cilja – pripremanju Avganistanaca da sami preuzmu odgovornost za svoju bezbednost", istakao je ministar odbrane Piter Mekej.\nNeborbena kanadska uloga ogledaće se u četiri ključne oblasti: obezbeđenju obrazovanja i zdravlja dece i omladine; poboljšanju bezbednosti, vladavine zakona i ljudskih prava; promociji regionalne diplomatije i slanju humanitarne pomoći narodu Avganistana.\nPrema rečima ministarke za međunarodnu saradnju Beverli Ode, budućnost Avganistana je u rukama žena, dece i mladih. Kanada će pomoći u poboljšavanju života žena, kao i ostvarenju inicijative najrazvijenijih država grupe G-8 o porodiljstvu i zdravlju novorođenih i dece.\n« Reply #539 on: November 19, 2010, 07:56:22 am »\nNATO priprema izlaznu strategiju za Avganistan\nOčekuje se da će NATO na samitu koji počinje sutra u Lisabonu, postaviti 2014. godinu kao cilj za prepuštanje bezbednosti Avganistancima.\nIstovremeno, želja Alijanse za ratovanje popušta posle devet godina borbe, raste evropski otpor ratu i jača kritika protiv avganistanskog predsednika Hamida Karzaia. NATO planira da na dvodnevnom skupu u Lisabonu obeća trajno partnerstvo sa Avganistanom i da prizna greške iz prošlosti.\n"Mislim da smo, gledano retrospektivno, potcenili izazov i da naše operacije u Avganistanu nisu imale dovoljno sredstava, i to je bila greška", rekao je generalni sekretar NATO Anders Fog Rasmusen portugalskim medijima.\nOn je dodao: "Mi smo sada na pravom putu i zato sam optimista... te ćemo u Lisabonu izdati pozitivno saopštenje - da predavanje dužnosti treba da počne".\nNekoliko ključnih saveznika već je iznelo u javnost zabrinutost da vojna sila nije najbolji način da se Avganistan izvede na put stabilnosti.\nNovi ministar odbrane Francuske Alen Žipe je rekao u sredu na radiju da je Avganistan "zamka" za savezničke trupe. Dodao je, međutim, da se francuske snage neće u potpunosti povući dok "avganistanske vlasti ne budu vladale situacijom".\nPlanirano je da predsednik Karzai održi govor na zasedanju NATO u u subotu sednicu.\nU pozadini lisabonskog sastanka je revizija ratne strategije koju je predsednik SAD Barak Obama najavio u decembru 2009, koja je uključivala slanje 30.000 dodatnih američkih vojnika u Avganistan da bi se preuzela premoć od talibana. Očekuje se da Obama završi reviziju do kraja ove godine i januara je iznese u Kongresu u kojem međutim, njegove demokrate više nemaju premoć.\nOčekuje se da lideri NATO podrže predlog Karzaija da Avganistan krajem 2014. godine preuzme glavnu odgovornost za bezbednost i za razvoj državnih institucija i privrede. Taj plan će omogućiti članicama NATO da počnu smanjenje svojih vojnih kontingenata od oko 140.000 ljudi, ali rok za to tek treba da bude određen.\nObama je rekao da će početi da povlači neke od oko 100.000 američkih vojnika jula 2011. godine, ali su američki zvaničnici rekli da će taj broj verovatno biti manji.\nKanada je ove nedelje najavila da će njenih 3.000 vojnika borbenu misiju završiti iduće godine, a preostalih 950 obučavati avganistanske trupe, dok je Nemačka najavila da će početi povlačenje svog kontigenta 2012. godine.\nBritanski premijer Dejvid Kameron je danas ukazao da će britanske trupe obustaviti borbene zadatke u Avganistanu 2015. godine, bez obzira kakvi bili bezbednosni uslovi i napredak u borbi protiv pobunjenika.\nOčekuje se da hiljade mirovnih aktivista dođu u Lisabon da bi zahtevali da se NATO smesta povuče iz Avganistana.\nNeki analitičari predviđaju mračniji scenario. "Uspeh u Avganistanu je gotovo nemoguć", rekao je Šmuel Baru, direktor u Institutu za politiku i strategiju u Herciliji, Izrael. "Ako NATO svoju budućnost zasniva na pobedi u Avganistanu, onda on ne živi u stvarnom svet. Sve što (NATO) može očekivati je postizanje ograničenih ciljeva, kao što je sprečavanja prelivanja rata u Pakistan".\nPages: 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285 1 ... 24 25 26 27 28 29 30 31 32 33 34 35  37 38 39 40 41 42 43 44 45 46 47 48 ... 285 Go Up